Ambiciozna ponuda i zahtevi Turske u pogledu migracija | EurActiv Srbija\nAmbiciozna ponuda i zahtevi Turske u pogledu migracija\nObjavljeno : 08.03.2016.\t Tweet\nEvropska unija očekuje da će u narednih 10 dana sa Turskom postići konačan sporazum koji će dovesti do prekida nepropisnih migracija u Evropi i smanjenja priliva migranata. Glavna tačka sporazuma je pristanak Turske da prihvati migrante koji ilegalno sa njene teritorije pređu u Grčku. Pored ove ponude, Ankara je svoje evropske partnere iznenadila i velikim zahtevima koji uključuju viznu liberalizaciju do juna i otvaranje pet poglavlja u pristupnim pregovorima. Utvrđivanje detalja turske ponude počelo je bez odlaganja, 8. marta u Izmiru sastankom lidera Grčke i Turske. Pojedine članice EU odmah su stavile do znanja da dodatne obaveze po pitanju izbeglica neće prihvatati, dok UN i Amnesti internešenal kritikuju sporazum, smatrajući da su njime ugrožena prava izbeglica.\nZvaničan ishod sastanka lidera 28 zemalja članica EU i Turske je obećanje da se obave konačni razgovori i da se sporazum postigne na narednom samitu najavljenom za 17. i 18. mart u Briselu.\n"Prošlo je vreme nepropisnih migracija u Evropi", optimistično je rekao predsednik Evropskog saveta Donald Tusk, uprkos tome što konačan dogovor nije postignut na 12-časovnom sastanku.\nVlada u Ankari iznenadila je svoje partnere time što je na pregovarački sto stavila nove predloge, koje su predlagali Nemačka i Evropska komisija, ali i velike zahteve pred Evropu koja očajnički traži rešenje za izbegličku krizu.\nNaime, zatražila je još tri miljaarde evra dodatne pomoći, pored već obećane tri milijarde, za bolji prihvat sirijskih izbeglica kojih je u ovom trenutku 2,7 miliona. Pored toga, "želimo da otvorimo pet poglavlja u pristupnim pregovorima što pre", rekao je turski premijer Ahmet Davutoglu.\nNajosetljiviji zahtev je ubrzanje pregovora o ukidanju viza za Turke koji putuju u šengenski prostor "do juna". Francuski predsednik Fransoa Oland (Francois Hollande) je po završetku samita istakao da će uprkos značajnom predlogu u pogledu rešavanja migrantske krize Turska morati da ispuni predviđeni plan za viznu liberalizaciju koji sadrži 72 tačke.\n"Dogovoreno je načelo da bi se liberalizacija viza mogla očekivati u junu ukiliko se kriterijumi budu poštovali, a ima 72 kriterjiuma", među kojim asu i upravljanje migracijama i uvođenje biometrijskih ličnih karata.\n"Ukoliko se kriterijumi ne primene, neće ni junski rok", istakao je Oland. Rekao je i da taj dogovor nije bio rezultat pritiska Turske, već zajedničkih interesa.\nSporazum koji menja sve\nKonkretno, razlog za optimizam u Briselu je "hrabra odluka" Turske, kako je to opisao njen premijer Davutoglu, da iz Grčke prihvati povratak migranata koji su nepropisno prešli u tu članicu EU. Zauzvrat, EU će primiti po jednog izbeglicu iz Turske u EU.\nTurska je prihvatila i da ubrza sprovođenje sporazuma o readmisiji, koji je predviđao da od juna prihvata povratak ekonomskih migranata kako bi ih dalje vraćala u temlju porekla.\n"Ovo je dobar sporazum koji će promeniti stanje stvari", rekao je optimistično predsednik Evropske komisije Žan-Klod Junker (Jean-Claude Juncker), ocenivši će se predviđenim merama uzdrmati "poslovni model" švercera ljudi, očuvati životi i delimično smanjiti pritisak na Grčku koja je na rubu humanitarne krize.\nCilj je da se svima koji razmišljaju o putu ka Evropi pošalje jasna poruka: ekonomski migranti će biti vračeni, a tražiocima azila se isplati da zahteve podnesu u Turskoj, odakle bi mogli bez opasnosti biti prebačeni u EU.\nJedan diplomatski izvor ocenio je da je potrebno još razjasniti mnoge stvari, i doveo u pitanje legalnost ovakvog mehanizma, posebno u pogledu vraćanja Sirijaca u Tursku. Predsednik Evropske komisije međutim tvrdi da je odluka legalna i da se ne treba bojati odluke evropskog pravosuđa u eventualnom procesu.\nTurska i EU već su krajem novembra sklopile akcioni plan za zautstaljanje migranata, pre svega jačom kontrolom ševercera, ali i dalje svake sedmice između 15.000 i 20.000 migraanata prelazi u Grčku. Iako je prilvi smanjen, to je i dalje mnogo ljudi, a evropski lideri pribojavaju se i novog talasa od proleća.\nU Briselu tvrde da, uprkos tome što je Turska Evropskoj uniji u ovom momentu ključna za rešavanje migrantske krize, Brisel ne zaboravlja na strepnje za poštovanje sloode govora u Turskoj. Naime, uoči samita su vlasti preuzele opozicioni dnevnik Zaman, a predsednik Evropskog saveta Tusk rekao je da Brisel "ne može ostati ravnodušan pred strepnjom koju je to izazvalo".\nKonkretizacija i sumnje\nStrepnja se pojavljuje i uoči prvih pokušaja konkretizacije predloga. Naime, 8. marta u Izmiru se sastaju lideri Turske i Grčke, Ahmet Davutoglu i Aleksis Cipras.\nVisoki komesar UN za izbeglice Filipo Grandi (Filippo) otvoreno je izrazio zabrinutost.\n"Veoma sam zabrinut zbog aranžmana koji bi značio neselektivno vraćanje ljudi iz zemlje u druguu, koji ne bi sadržao garancije zaštite izbeglica u skladu sa međunarodnim pravom", rekao je Grandi u Evropskom parlamentu u Strazburu.\nSlično je reagovao i Amnesti internešenal (Amnesty International) je zamerio evropskim i turskim liderima da su "još niže pali".\n"Zamisao da se razmenjuju jedne izbeglice za druge ne samo da nehumanizuje već ne pruža dugoročno rešenje", ocenila je Iverna Mek Gauan (McGowan), zvaničnica Amnestija za EU.\nGlasovi protivljenja i rezerve\nBritanski premijer Dejvid Kameron odmah je želeo da razuveri javnost u svojoj zemlji da neće osetiti poseldice dogovora.\n"Velika Britanija se neće pridružiti nikakvom zajedničkom procesu za azil u Evropi – naše izuzeće je čvrsto poput stene", oglasio je Kameron na Tviteru.\nOn je istakao da Velika Britanija nije pristupila Šengenskom prostoru, i a to znači da može da očuva kontrolu nad granicama. Pridruživanje evropskim merama za azil bilo bi problematično sa političke tačke gledišta, posebno s obzirom na referendum o ostanku Britanije u EU koji bi trebalo da se održi 23. juna. Većina istraživanja javnog mnjenja pokauju da je većina za ostanak u EU, ali se jaz smanjuje, a kontrola granica je goruće pitanje.\nSa druge strane, Višegradska četvorka je podržala nove predloge Turske i EU, ali i upozorila da bi nove obaveze u pogledu prihvata migranata bile neprihvatljive i da ne planiraju da u okviru preseljavanja migranata prihvate više osoba nego što im je pripalo planom EU o preraspodeli 160.000 migranata, koji se ionako sporo sprovodi.\n"Zato sve odluke članica EU o migrantima u Turskoj mogu da se realizuju samo u okviru postojećih mehanizama za relokaciju", kazao je nakon samita slovački premijer Robert Fico, a preneli slovački mediji.\nSlovački premijer rekao je da je u zaključcima sa samita navedeno da Slovačka i dalje insistira na tužbi sudu zato što je EU nametnula Slovačkoj kvote za prijem izbeglica, a atmosferu na samitu opisao kao "tursku pijacu", gde "miljarde lete kao patke na pijaci" i gde su se neki predlozi pojavili prvi put.\nLideri ostalih zemalja Višegradske grupe bili su manje kritični, ali takođe čvrsti u odluci da ne prihvate dodatne obaveze. Predsednik češke vlade Bohuslav Sobotka ocenio je da bi Češka trebalo da stane na tih maksimalno 4.800 izbeglica iz Sirije iz prethodno usvojenog mehanizma realokacije, a u ime svoje zemlje se založio i da se Sirijci koji su se već registrovali na grčkim ostrvima, a nakon toga su vraćeni u Tursku, nemaju pravo da više traže preseljenje u Evropu.\nŠef poljske diplomatije Vitold Vaščikovski naveo je i dva dodatna uslova na kojima insistira Poljska a to je da odbija da prima izbeglice koji bi prinudno a ne izričito svojom voljom tražili azil baš u Poljskoj i da Varšava insistira da bezbednosnu proveru u izbegličkim centrima i logorima obave direktno poljske službe.\nSpor o Balkanu\nSpor je izazvala i sudbina balkanske rute, kojom je prošle godine prošlo 850.000 migranata. Iako U nacrtu završne izjave bilo je navedeno da je „ova ruta zatvorena”, ali se neke zemlje poput Nemačke nisu slagale, zbog čega je uklonjena.\nBriga Berlina bila je da će se time zapravo potvrditi jednostrane odluke nekih zemalja na toj ruti, poput Austrije, koje su uvele kvote za tražioce azila i za tranzit migranata.\nU zaključcima se navodi da je prekinut nepropisan prolazak balkanskom rutom, pošto su lideri odlučili da prekinu sa pristupm propuštanja izbeglica koje ne žele da ostanu na teritoriji njihove zemlje.\nEvropski lideri su se lakše dogovorili da daju podršku predlogu Komisije za do sada nezabeležen iznos humanitarne pomoći od 700 miliona evra na tri godine za zemlje koje su najviše pod pritiskom, pre svega Grčku.\nGrčka će takođe imati podršku za opsežnu humanitarnu pomoć, ali i za kontrolu spoljne granice, uključujući i one sa Makedonijom i Albanijom.\n"Ovo je kolektivna odgovornost EU i Grčka neće biti ostavljena na cedilu", navodi se u zaključcima sa samita.\nLideri su podržali i predlog Komisije koja se zalaže za povratak na normalno slobodno kretanje u šengenskom prostoru do kraja godine, sa ukidanjem kontrola na ugutrađnjim granicama koje su neke zemlje uvele zbog priliva migranata.\n: Gradonačelnik prkosi vlastima, gradi kamp za migrante\n: Uklanjanje izbegličkog kampa kod Kalea uz tenzije


Putevima starog grada - U Narodnom muzeju otvorena stalna postavka "Leskovac Srpski Mančester" - Dnevnik Juga\nPočetna / DOGAĐAJI / Putevima starog grada – U Narodnom muzeju otvorena stalna postavka „Leskovac Srpski Mančester“\nPutevima starog grada – U Narodnom muzeju otvorena stalna postavka „Leskovac Srpski Mančester“\nIna Dendić 3 седмице DOGAĐAJI, KULTURA, Leskovac Ostavi komentar\nU Narodnom muzeju u Leskovcu otvorena je stalna postavka „Leskovac Srpski Mančester“ koja je nastala kao rezultat vrednog i marljivog rada upošljnika ove ustanove a uz finansijsku podršku Ministarstva kulture i informisanja\nOva postavka prikazuje stari Leskovac iz perioda od 1878. do 1941. godine i njen osnovni zadatak je da sveobuhvatno i tematski prikaže život našeg grada u jednom od njegovih najznačajnijih perioda. Perioda kada se grad oslobađa od više vekovnog ropstva pod osmanlijama i vraća se svojoj prirodnoj matici kneževini Srbiji, pa do početka Drugog svetskog rata.\n„Oslobodivši se od osmanlija, Leskovac pripojen Srbiji kreće u transformaciju i izrasta u novi moderan grad sa dosta elemenata njemu bliže evropske civilizacije. Ova izložba prati burni razvoj industrije, najpre tekstilne, hemijske, metane, prehrambene…Stari zanatlije najbolje pokazuju mentalitet Leskovcana.Oni podižu svoj grad, i on postaje Srpski Mančester – kazala je direktorka Narodnog muzeja Mira Ninošvić.\nZamenca ministra kulture Danijela Vanušić, otvorila je ovu postavku ističući da je minnistrastvu očuvanje kulturnog nasleđa jedan od prioriteta rada ali isto tako i dostupnost sadržaja svim grupama stanovništva.\n„Narodni muzej u Leskovcu, rame uz rame sa evropskim kolegama na pravi način pokazuje da kultura mora da bude otvorena i dostupna svim društvenim grupama a naročito onima koji su zbog posebnih potreba često nepravedno isključene.Njegov zadatak je da veliko iskustvo i bogatstvo znanja prenese budućim generacijama i sačuva od zaborava. Uspeli su da kulturno nasleđe svoje prošlosti prenesu u sadašnjosti i oni danas uspešno stvaraju nove kulturne krugove i poverenje javnosti da će valjano i sa velikom odgovornošću obavljati posao čuvara tradicije – kazala je na današnjoj konferenicji Danijela Vanušuć.\nPrethodni Otvoren „Big centar 4M“, novi salon nameštaja kompanije braće Apostolović\nSledeći Najzaslužnijim privrednicima i pojedincima uručena priznanja „Kapetan Miša Antanasijević“


Pružanje pomoći Srpskoj – prioritet Srbije | Palelive.com\nPočetna Novosti Grad Istočno Sarajevo Pružanje pomoći Srpskoj – prioritet Srbije\nAmbasador Srbije u BiH Stanimir Vukićević izjavio je danas da je prioritet Srbije pružanje pomoći Republici Srpskoj.Vukićević, koji uskoro završava mandat u BiH, rekao je prilikom današnje oproštajne posjete Istočnom Sarajevu da Srbija poklanja veliku pažnju Republici Srpskoj.\nOn je podsjetio da je Srbija već dodijelila sredstva za projekte u opštinama u Republici Srpskoj koji treba da pomognu narodu da bolje živi, navodeći da će to biti nastavljeno.\nVukićević je naglasio da Srbija ima fondove za pomoć opštinama Glamoč, Grahovo i Drvar, koje nisu u sastavu Republike Srpske, a imaju potrebu za tim sredstvima.\n„Srbija je, na svu sreću i zadovoljstvo, stekla uslove da može da pruža tu pomoć“, rekao je Vukićević.\nAmbasador Srbije u BiH poželio je Gradu Istočno Sarajevo i svim načelnicima da ta saradnja bude nastavljena i proširena u oblastima privrede i kulture.\n„Otvorili smo vrata i ne treba da ih zatvaramo. Otvorimo ih širom kako bi mnogo više ljudi moglo da osjeti benefite“, poručio je Vukićević.\nVukićević je istakao da je imao izvrsnu i sadržajnu saradnju sa Gradom Istočno Sarajevo, koja neće biti završena njegovim odlaskom.\nGradonačelnik Istočnog Sarajeva Nenad Vuković zahvalio je Vukićeviću na svemu što je učinio za Republiku Srpsku, a posebno za Istočno Sarajevo i opštine u njegovom sastavu.\nOn je naglasio da saradnja sa ambasadorom Srbije u BiH nije bila samo na nivou protokolarnih sastanaka, već je imala i određene rezultate.\n„Zahvalan sam ambasadoru što je svojim djelovanjem pomogao da dođe do istorijske posjete predsjednika Srbije Aleksandra Vučića gradu Istočno Sarajevo u okviru posjete BiH u septembru, kao i na aktivnostima da Srbija podrži određene investicije na prostoru grada“, rekao je Vuković.\nOn kaže da ga je Vukićević obavijestio da će Srbija odobriti sredstva za još nekoliko projekata na ovom prostoru.\nVuković je posebno zahvalio ambasadoru Srbije za podršku Olimpijadi mladih „EJOF 2019“, koja je najvažniji projekat Grada Istočno Sarajevo u narednom periodu.\n„Ambasador Vukićević je pomogao da se potpišu određeni sporazumi sa gradonačelnikom Beograda Sinišom Malim, kojima su Istočno Sarajevo i Sarajevo dobili svojevrsnu podršku Beograda za realizaciju ovog projekta“, rekao je Vuković.\nOn je podsjetio da je u okviru tih aktivnosti ugošćen i predsjednik Olimpijskog komiteta Srbije Božidar Maljković.\n„Time, na neki način, potvrđujemo da je Srbija ovdje prisutna na sportskom, kulturnom i privrednom planu, kao što to dolikuje jednom narodu koji živi u Republici Srpskoj i Srbiji“, rekao je Vuković.\nDanašnjoj oproštajnoj posjeti prisustvovali su načelnici i predstavnici opština u sastavu grada Istočno Sarajevo.\nPrethodni članakPomoć u sanaciji štete od nevremena\nNaredni članakNajviše pitanja iz stambeno-komunalne djelatnosti


Ove srede akcija davanja krvi - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Ove srede akcija davanja krvi\nOve srede akcija davanja krvi\nOsma po redu akcija dobrovoljnog davanja krvi u Bečeju zakazana je za sredu 10. avgusta. Mobilna ekipa Pokrajinskog zavoda za transfuziju će i ovog puta pregledati davaoce od 8 do 12 sati u plesnoj sali Gradskog pozorišta Bečej.\nS obzirom na do da su radnici Zavoda učestili dolaske u najveću potisku opštinu, retko se može se predvidi broj davalaca koji će se odazvati. Tako, nije više pravilo da su skupovi ove vrste organizovani u jesen posećeniji u odnosu na one leti. Međutim, opšti je utisak da su jesenje akcije, kao i one zimske, sa najvećim odzivom dobrotvoraca.\nDo kraja godine, pored ove, predviđene su još dve akcije dobrovoljnog davanja krvi u gradu kraj Tise.


Subota, 25.06.2022 15:10\n24.06.2022 15:32 Slobodan Živanić\nMeđunarodni turnir u odbojci na pijesku '”Derventa open 2022” koji se održava po 22. put i koji ima nagradni fond 2500 KM, ove godine igra se 2. i 3. jula na terenima kod Gradskog parka u Derventi. Organizator tradicionalnog turnira je Odbojkaški klub “Derventa“ uz generalnog sponzora turnira grad Derventa. Pored tradicije od preko dvije decenije, derventski turnir svake godine ima i...\n23.06.2022 23:00 Slobodan Živanić\nElena Babić korektor odbojkaške reprezentacije Bosne i Hercegovine novi je član francuske ekipe Romans (Volley-Ball Romans), potvrdio je ovaj klub na svom zvaničnom nalogu. Tako će ova Brčanka, nakon sezone u češkom Olomoucu, okušati se i u Francuskoj. Inače, Babićeva je karijeru započela u Jedinstvu iz Brčkog, zatim igrala u Osijeku, rumunskom Lugožu (CSM Lugoj), te se ponovo...\n08.06.2022 10:03 Slobodan Živanić\nMeđunarodni turnir u odbojci na pijesku '”Derventa open 2022”, koji se održava po 22. put i koji ima nagradni fond 2500 KM ove godine igra se 2. i 3. jula na terenima kod Gradskog parka u Derventi. Organizator tradicionalnog turnira je Odbojkaški klub “Derventa“ uz generalnog sponzora turnira grad Derventa. Pored tradicije od preko dvije decenije, derventski turnir svake godine...\n08.06.2022 05:36 Administrator DC\nMuška seniorska reprezentacija Srbije zabeležila je pobedu na otvaranju ovogodišnje Lige nacija, renomiranog takmičenja FIVB. Srbija je večeras u Otavi, u prvom meču B grupe I sedmice IV Lige nacija 2022. savladala Bugarsku sa 3:1, po setovima 19:25, 25:19, 25:22 i 25:22, posle 106 minuta igre. Posle slabijeg početka, izabranici Igora Kolakovića su uspeli da pronađu svoj pravi...\n08.06.2022 05:34 Administrator DC\nŽenska seniorska reprezentacija Srbije zabeležila je treću pobedu u IV Ligi nacija 2022. Srbija je danas, u svom četvrtom meču u Ankari, savladala Holandiju sa 3:2, po setovima 27:25, 25:16, 17:25, 22:25 i 15:13, posle 124 minuta igre. Vodila je Srbija sa 2:0 u setovima, a na kraju morala da se bori za trijumf u petom setu. Seniorke Srbije su posle mnogo prekreta uspele da...\n07.06.2022 09:31 Administrator DC\nMuška odbojkaška reprezentacija Bosne i Hercegovine izgubila je od Rumunije rezultatom 3:1 (15:25, 25:22, 22:25, 20:25) u 4. kolu B grupe CEV srebrne lige. Rumunija je odlično otvorila meč i povela veoma rano sa osam poena prednosti, bilo je 12:4. Uspjela je bh reprezentacija da se koliko toliko vrati u ovaj set, serijom 6:0, prišla je na samo dva poena zaostatka, a onda se ponovo...\n07.06.2022 09:29 Administrator DC\nŽenska odbojkaška reprezentacija Bosne i Hercegovine poražena je od Francuske rezultatom 3:1 (18:25, 25:18, 25:19, 25:23) u utakmici 4. kola grupe A CEV Zlatne lige koja je odigrana u dvorani „Mejdan“ u Tuzli. Odlično je reprezentacija Bosne i Hercegovine otvorila meč i prvi set je dobila rezultatom 25:18. Od samog starta bh reprezentacija bila je odlučna,...\n07.06.2022 09:15 Čedo Matović\nOK "Ljubinje Bankom" Ljubinje osvojio je vicešampionsku titulu prvaka BiH u konkurenciji pionirki, igračice godište 2007 i mlađe pošto su juče u Bratuncu, u finalu Prvenstva BiH 2022 poražene od vršnjakinja iz OK "Centar Ort" iz Sarajeva sa 1:3. Bronzane medalje osvojile su pionirke Smeča iz Lukavca, koje su u meču za...


Istraživanja - LUPA\nIako predstavnici opozicionih partija u Crnoj Gori godinama optužuju vlast zbog neuređenog biračkog spiska, crnogorsko Ministarstvo unutrašnjih poslova (MUP) potrudilo se da taj problem ne riješi ni na narednim izborima koji su zakazani za kraj avgusta ove godine....\nDržavni Investiciono razvojni fond (IRF), na čijem je čelu funkcioner Demokratske partije socijalista (DPS) Zoran Vukčević, mjesecima skriva podatke o odobrenim kreditima kroz Program podrške likvidnosti privrednicima za ublažavanje posljedica izazvanih pandemijom...\nBiznismen iz Kalifornije Ričard Henri Vol (Richard Henry Wall), koji je osumnjičen da je u Sjedinjenim Američkim Državama (SAD) naručio tri ubistva, godinama nesmetano živi i radi u Crnoj Gori. Iako ga traži policija Los Anđelesa, Vol se ne nalazi na međunarodnoj...\nPodgoričanin Srđan Mugoša, suprug Suzane Mugoše - sudije specijalnog odjeljenja Višeg suda u Podgorici, koja je sudila i u slučaju “državni udar”, godinama je poslovno sarađivao sa misterioznim partnerima sa ofšor destinacija. Preko svoje kompanije “Decordom” početkom...\nPredsjednica Komisije za etički kodeks državnih tužilaca i članica Tužilačkog savjeta Ranka Čarapić nije dostavila kompletne podatke o imovini svoje porodice Agenciji za sprečavanje korupcije (ASK). To se može zaključiti upoređivanjem podataka ASK, Uprave za...\nEkspozitura italijanske firme Prysmian Powerlink u Crnoj Gori, koja je angažovana za postavljanje podmorskog kabla između Crne Gore i Italije, godinama posluje bez ijednog zaposlenog. Radi se o kompaniji koja je po finansijskim izvještajima koji su dostavljeni...\nUprava policije je u prošloj godini podnijela je krivične prijave za nedozvoljeno držanje oružja i eksplozivnih materija protiv ukupno 322 osobe. Iako Krivični zakonik za nedozvoljeno držanje oružja propisuje zatvorsku kaznu od šest mjeseci do pet godina, sudovi u...\nItalijanska kompanija „Eni“, koja je dio konzorcijuma koji je 2016. godine od Vlade Crne Gore dobio koncesiju za istraživanje nafte i gasa u crnogorskom podmorju, godinama je pominjana u korupcionaškim aferama u čak tri zemlje – Nigeriji, Kongu i Alžiru. To su podaci...\nViše od deset hiljada mladih sa fakultetskom diplomom traži zaposlenje, pokazuje statistika Zavoda za zapošljavanje Crne Gore (ZZZCG). Nezaposleni građani imaju obavezu da se na Birou rada odazovu svom savjetniku, u predviđenim terminima. Ukoliko ne ispune svoju...\nBlažo Đukanović, sin predsjednika države Mila Đukanovića, izuzetno je uspješan u svom novom biznisu informacionih tehnologija i posjeduje nevjerovatne „poslovne sposobnosti”. To pokazuje dokumentacija do koje je došla Mreža za istraživanje organizovanog kriminala i...\nMreža za istraživanje organizovanog kriminala i korupcije – LUPA\nKralja Nikole 68, 81000 Podgorica, Crna Gora\n+382 69 837 240


FIX: loše performanse kada koristite Visaprijavljivareference u programu Visual Studio 2015\nPretpostavimo da koristite Microsoft Visual Studio 2015. Kada se instalira programski dodaci vizuelnog studija slušaju Visareferencesedmice objekat, doživljavate loše performanse i zamrzavanje u programu Visual Studio.\nDo ovog problema dolazi zato što vizuelne studijske proširenja slušaju objekat Asepsaevents koji omogućava sve objekte Nsbsiteevents. To može da prouzrokuje da se proračumno skupe linije koda mogu omogućiti čak i ako ih ne konzumiraju.\nOva ispravka dostupna je na lokaciji Microsoft Download Center.\nOdmah preuzmite paket hitnih ispravki.\nViše informacija o preuzimanju Microsoft datoteka podrške potražite u sledećem članku u Microsoft bazi znanja:\n119591 kako da nabavite Microsoft datoteke za podršku iz usluge na mreži\nMicrosoft skenira ovu datoteku kao viruse. Microsoft je koristio najnoviji softver za otkrivanje virusa koji je dostupan na datum kada je datoteka proknjižena. Datoteka se skladišti na serverima koji poboljšavaju bezbednost koji sprečavaju neovlašćene promene datoteke.\nOvaj hitni popravak zahteva vizuelni studio 2015 Update 3.\nMožda ćete morati ponovo da pokrenete računar nakon primene ove hitne ispravke.\nOva hitna ispravka ne zamenjuje nijednu prethodno objavjenu hitnu ispravku.\nEngleska verzija ove hitne ispravke ima atribute datoteke (ili novije atribute datoteke) koji su navedeni u sledećoj tabeli. Datumi i vremena za ove datoteke navedeni su u koordiniranom univerzalnom vremenu (UTC). Kada prikažete informacije o datoteci, ona se konvertuje u lokalno vreme. Da biste pronašli razliku između UTC i lokalnog vremena, koristite karticu vremenska zona u stavci datum i vreme na kontrolnoj tabli.


Preliminarna lista korisnika za dodelu plastenika u gradu Leskovcu\nU okviru projekta „Direktna socio-ekonomska pomoć ugroženim porodicama i pružaocima socijalnih usluga u lokalnim zajednicama u Srbiji” planirana je podela ekonomskih grantova u vidu plastenika, sistema kap po kap i prateće opreme socijalno ugroženom stanovništvu u gradu Leskovcu. Ukupno 12 korisnika će potpisati ugovore o donaciji plasteničkih jedinica od ASB-a, koji će biti realizovani do kraja tekuće godine.\nRang listu prijavljenih korisnika za dodelu sredstava namenjenih poboljšanju uslova života socijalno ugroženih porodica iz Leskovca možete preuzeti ovde:\nLista korisnika za dodelu plastenika- Leskovac\nProjekat finansira nemačko Ministarstvo spoljnih poslova zajedno sa ASB-om, gradovima Kruševac i Leskovac i opštinama Lučani, Arilje, Šid, Dimitrovgrad, Vladičin Han. Cilj projekta jeste da doprinese socio-ekonomskoj inkluziji veoma ugroženih porodica u Srbiji i da stvori bolje uslove za njihov život i zaposlenje.\nPodsetićemo, početkom godine godine, potpisani su sporazumi o saradnji između ASB-a I partnerskih opština, kojima će korisnici projekta pored plastenika I prateće opreme u narednom periodu dobiti i besplatnu obuku za proizvodnju određenih kulturnih dobara. ASB i nemačko Ministarstvo spoljnih poslova godinama sarađuju na projektima u opštinama u Srbiji, gde pomažu socijalno ugroženim porodicama i marginalnim grupama, a samo za ovaj projekat izdvojeno je oko 160,000 eura.


Udruženje Distrofičara Bužim organizovalo jednodnevnu posjetu Sanskom Mostu - mojusk.ba\nU nedjelju 09.10.2016. godine, u skolpu projekta “Aktivnosti distrofičara u 2016. godini”, Udruženje Distrofičara Bužim je organizovalo jednodnevni izlet za svoje članove Sanski Most.\nU ovu aktivnost bilo je uključeno ukupno 15. osoba, od čega su četiri osobe sa invaliditetom u kolicima. Izlet je trajao od ranih jutarnjih sati, sve do kasno u večer. Glavni cilj ove aktivnosti je bio da omogućimo članovima da se međusobno zajedno druže, i da zajedno upoznaju Sanski Most. Naši članovi su zajedno obišli sva značajnija mjesta u ovome gradu i bili su oduševljeni njegovim ljepotama i susretljivošću ljudi koje su sreli.\nU sklopu ovogodišnjeg izleta, omogućili smo da Šahovska sekcija našeg Udruženja, nastupi na otvorenom šahovskom turniru “Sana open 2016.”, koji je održan povodom općine Sanski Most. Za našu sekciju, na ovome turniru, nastupilo je ukupno pet igrača, koji su ostvarili izuzetno dobre rezultate, što će zasigurno biti od velike koristi u njihovom daljnjem razvoju.\nZa sve učesnike, Udruženje je obezbjedilo prevoz, hranu i piće i sve druge neophodne troškove za realizaciju ove aktivnosti.\nZahvaljujemo se svim članovima i našim volonterima, što su svojim prisustvom dali skromni doprinos u realizaciji ove aktivnosti. Posebno se zahvaljujemo Ministarstvu rada i socijalne politike FBIH, zahvaljujući kojem smo realizovali ovu aktivnost.


Komentar za javnost Press službe MVP Republike Azerbejdžan o posjeti „glave“ ilegalnog separatisitčkog režima\nPosjeta takozvane „glave“ separatističkog režima stvorenog na okupiranim teritorijama Azerbejdžana, Bakoa Saakyana u Francuskoj, je još jedan uzaludan pokušaj promovisanja marionetskog režima na međunarodnom nivou.\nFrancuska, koja je omogućila realizaciju ovakve posjete i koja je prihvatila predstavnika nezakonitog režima, ne samo da je postupila suprotno pismu i duhu već postojećih bilateralnih odnosa saradnje, i suprotno potpisanim sporazumima između Azerbejdžana i Francuske, nego je pokazala i nepoštovanje prevlasti normama i principima međunarodnog prava, i prema sopstvenim međunarodnim obavezama.\nČinjenica da jedna Francuska, koja je stalni član Vijeća sigurnosti pri Ujedinjenim nacijama, i jedan od posrednika OSCE-ve Minsk grupe, zaslužnih za olakšano pregovaranje u procesu rješavanja armensko-azerbejdžanskog konflikta u Nagorno-Karabahu, stvara uslove za promociju nezakonitog režima, ozbiljno narušava objektivnost i nepristrasnost ove zemlje.\nDopuštajući svečani prijem u Francuskoj onima koji su direktno uključeni u vojnu okupaciju azerbejdžanskih teritorija i koji su direktno uključeni u krvavo etničko čišćenje na stotine hiljada Azerbejdžanaca, predstavlja ozbiljan udarac ugledu Francuske u očima šire azerbejdžanske javnosti. U tom pogledu, Azerbejdžan će izraziti svoj snažan protest Francuskoj putem diplomatskih kanala.\nOvakav kontinuirani i dupli standardi pristup navodi Azerbejdžan da preispita svoje odnose sa ovom zemljom.


William Hague: Nema više iscrtavanja granica na balkanu\nNaslovnica Bosna i Hercegovina William Hague: Nema više iscrtavanja granica na balkanu\nBiH – Stanje u Bosni i Hercegovini ne bi se smjelo povezivati sa zbivanjima u Ukrajini, jer za to nema ni jednog osnova, ocijenio je ministar vanjskih poslova Velike Britanije William Hague poručivši da na Balkanu više ne može biti iscrtavanja novih granica.\n“Da budem jasan: ne može biti više iscrtavanja granica na Balkanu. Samo jedinstvena i suverena BiH unutar svojih sadašnjih granica može pristupiti Evropskoj uniji. Ovo je uvjerenje koje dijelim sa svim svojim kolegama unutar 28 zemalja-članica EU”, rekao je Hague koji boravi u zvaničnoj posjeti Sarajevu.\nHague je ocijenio da su koraci koje Rusija preduzima u slučaju Krima “užasan primjer protivpravnog pripajanja prema kojme države-članice Evropske unije imaju jedinstveno osuđujući stav”.\n“Nema nikakvog valjanog načina za poređenje (Krima) sa nastupajućim referendumom u Škotskoj i situacijom u entitetu Republika Srpska”, rekao je Hague u razgovoru za sarajevski “Dnevni avaz”.\nŠef britanske diplomatije je podsjetio da će se referendum u Škotskoj, najavljen za septembar, održati uz saglasnost vlade u Londonu, a za razliku od Škotske koja je u uniji sa ostalim britanskim zemljama još od 1707. godine, RS ima jemstvo kao entitet nastao 1995. godine samo unutar granica BiH.


Suradnja: Mirna SADIKOVIĆ, Želimir BOJOVIĆ, Esad KRCIĆ, Goran VEŽIĆ, Gezim BAXHAKU\nJedno govore drugo rade\nPolitičarima se na Kosovu veruje koliko i onima u regionu. Oni jedno govore, drugo rade, ne drže obećanja koja daju u predizbornim kampanajam i deo su veoma rasprostranjene korupcije, smatraju analitičari i građani na Kosovu.\nPolitički analitičar Belul Beqaj kaže da se političarima na Kosovu sve manje veruje:\n„Na osnovu jednog istraživanja koje se vrši na Kosovu ovog meseca, na osnovu dosadašnjih saznanja može se ipak pouzdano reći da se malo, isuviše malo veruje kosovskom leadershipu iz jednostavnog razloga što mnoga izborna obećanja nisu u skladu s realnom situacijom.“\nSa njim se slaže i analitičar ekonomskih kretanja Safet Gerxhaliu:\n„U ovim vremenima pričati o moralu u politici je stvarno uzaludno, ali problem je u tome što na prostorima Balkana ta moralna kriza prvo ima vertikalni smjer, obuhvaća vlade ili ljude koji su na višim položajima, a tek onda narod u globalu.“\nZašto je tako? Belul Beqaj:\n„Iz razloga što se kod nas godinama, možda i decenijama stvara imidž preko lažnih obećanja, a ne na osnovu konkretnih realizacija, konkretnih aktivnosti - bilo da se radi o privredi, bilo da se radi o politici, o pravu, bilo da se radi o javnom životu. I u toj diskrapanciji do sada se manipulisalo masama iz razloga što je politička svest građana na Kosovu ipak ispod jednog prosečnog nivoa i verovatno se računalo na tu činjenicu i to je bio razlog zbog čega su dali obećanja i zbog čega su, uprkos činjenici što ta obećanja nisu ispunjavana, imali podršku građana na Kosovu.“\nVlada i druge institucije imaju vrlo dobar program odnosa sa javnošću. Međutim, nedostaje konkretna aktivnost na ispunjavanju onoga što obećavaju:\n„Ja mislim da je javna slika o vladi, o svemu što se događa na Kosovu u jednom velikom raskoraku sa realnom situacijom. Nažalost, mediji su više u funkciji odbrane javnih ciljeva političke elite na Kosovu nego što su u funkciji odbrane realnih činjenica, realnog stanja i realnog interesa građana na Kosovu. I to čini ovaj život naš nasušni jako gorkim.“\nGerxhaliu kaže da političari jedno govore, a drugo rade:\n„To mogu argumentirati. U nekoliko debata što sam imao sa takvim ljudima ili sa ljudima iz vlade, oni bi uvek pričali: ’Lako je tebi pričati pošto nisu u vlasti, jer da si u vlasti drugačije bi pričao.’ Ili drugi slučaj je bio kad je jedan od ministara rekao: ’Ja bih ovo rekao da sam u opozciji.’ Prema tome, to je najveći dokaz da moral apsolutno ne vlada u politici, a makijavelizam je upravo to što te ljude orijentira u kojem smjeru otići.“\nIstraživanja javnog mnenja pokazuju da na Kosovu ima korupcije, zloupotrebe i nepoštovanja zakona upravo od onih koji su pozvani da se protiv takvih pojava bore:\n„Na osnovu odgovora koja smo dobili od 1003 anketiranih građana na Kosovu došli smo do saznanja da je politička elita faktički u funkciji svog klana, svoje porodice i svojih saradnika.“\nPolitičari ne poštuju zakon i Ustav, koji je za njih validan kada odgovara njihovim interesima, kaže Gerxhaliu:\n„Gledajte predsjednika, gledajte premijera, samo se ponašaju kao despoti - i sami su oni koji plasiraju da treba zakonodavstvo biti aktivno, a sami gaze upravo to.“\nČinjenica da se predsednik da se predsednik države optužuje za nepoštovanje Ustava je, prema Beqaju, javan razlog za nepoverenje prema čoveku koji treba da bude najžešći branitelj ustavnosti i zakonitosti:\n„To je, po meni, čak i simboličan, javan razlog da se ne da poverenje čoveku koji treba da bude prvi čovek u odbrani Ustava, a zapravo on postaje prvi čovek koji krši Ustav. I ukoliko predsednik jedne države krši ustav, onda šta možemo očekivati od ostalih običnih građana?“\nS ovakvim ocenama se slažu i građani koje smo u ovim sparnim, ljetnim temperaturama zatekli na glavnom prištinskom trgu Majka Tereza.\n„Ja ne znam sigurno, ali se priča da kradu pare i zbog toga nisu ozbiljni", kaže 20-ogodišnji Toni.\nXhafer Berisha, star oko 40 godina kaže da su političari zarad privatnih interesa zaboravili na moral:


Biznis razvojna konferencija u Zenici\nSkratiti period izdavanja dozvola za gradnju i registraciju firmi\nU Zenici se danas i sutra održava skup privrednika, predstavnika institucija, vladinih i nevladinih organizacija, koji bi trebao da da odgovore na ključne probleme koji stoje kao prepreka ulagačima i privrednicima u našoj državi u razvoju poduzetništva.\nOrganizatori skupa su Biznis start-up centar Zenica, Biznis servis centar Vlade Zeničko-dobojskog kantona i općina Zenica.\nO navedenim problemima raspravljaće oko 200 pozvanih privrednika i stotinjak predstavnika svih nivoa vlasti i stranih vlada i organizacija koji su te procese već prošli.Na skupu učestvuju predstavnici Vlade BiH i Federacije BiH, Kraljevine Holandije, Univerziteta Zenica, UNDP-a, USAID-A, Agencija za sigurnost hrane i druge nevladine i vladine organizacije iz Evrope i Bosne i Hercegovine.\nSkup je danas u ime domaćina pozdravio načelnik zeničke općine Husejin Smajlović, a prigodnim govorom skupu se obratio i Karel Voskuler, ambasador Holandije u Bosni i Hercegovini.\nSkraćivanje procesa registracije preduzeća sa 56 na osam dana , lakše izdavanje građevinskih dozvola, razvoj infrasatrukture za poduzetništvo , predpristupni fodovi EU , uvjeti za izvoz, uvezivanje svih nivoa vlasti u ovom procesu, samo su neke teme o kojima će se govoriti na dvodnevnom skupu u Zenici.\nU razdoblju od 2008. do 2010. godine planirano je kontinuirano praćenje stanja u sektoru malih i srednjih preduzeća i prepreka u njihovom razvoju, te prezentacija rezultata anketa i prijedloga za otklanjanje eventualnih smetnji.Predviđeno je da se godišnje održavaju slične konferencije u Zenici, kako bi se analizirali i predstavili rezultati provedenih analiza.


Predsjednik Evropskog saveta sa liderima država Zapadnog Balkana\nEvropska unija (EU) priprema veliki finansijski paket za Zapadni Balkan kako bi se zemljama regiona pomoglo u suočavanju sa krizom nastalom zbog korona virusa, kao i ekonomskim posledicama ove krize, saznaje Radio Slobodna Evropa iz izvora unutar Evropske komisije (EK).\nPoseban projekat Evropske komisije se odnosi na veliki ekonomski\ninvesticioni plan za region, koji bi ova institucija trebala predstaviti ove jeseni.\nEK bi trebalo da predstavi finansijski paket u narednim danima. Prema našim\nsaznanjima, obuvatiće podršku zdravstvenom sektoru, posebno isporukom\nosnovnih zaliha za spašavanje života i značajnu podršku socijalom i ekonomskom oporavku.\nFinansijsku podršku će region dobiti od dve institucije odvojeno: Evropske\nkomisije sa jedne strane i Evropske investicione banke sa druge. Tačna suma\ncelokupnog paketa za sada nije poznata ali se govori o “milijardama eura” koje\nće izdvojiti ove dve institucije.\nOvaj finasijski paket će biti deo rasprave na Zagrebačkom samitu koji će se\nodržati 6. maja, u formatu video konferencije, a gde će učestvovati lideri EU i lideri zemalja Zapadnog Balkana.\nU nacrtu zajedničke deklaracije koja će biti usvojena na kraju samita, navodi se između ostalog da, kada evropski kontinet izađe iz restriktivnih mera zbog pandemije COVID-19, “uslediće nova faza tesne saradnje u rešavanju značajnog društveno-ekonomskog uticaja krize”.\nPrema nacrtu zajedničke deklaracije u koji RSE ima uvid, lideri EU će pozvati\nEvropsku komisiju, da, na jesen, predstavi veliki ekonomski investicioni plan za\nZapadni Balkan, koji ima za cilj ponovno pokretanje ekonomija, istovremeno\npoboljšavajući konkurentnost njihovih ekonomija, kako bi ih što bolje povezali\nunutar regiona i EU.\nU nacrtu dokumenta se podvlači da su ulaganja od presudne važnosti za podsticanje dugoročnog oporavka celog regiona i za podržavanje\npotrebnih reformi za kretanje na evropskom putu.\n“Zapadni Balkan treba da se transformiše u funkcionalne tržišne ekonomije koje\nsu u stanju da se potpuno povežu u jedinstveno tržište EU, da stvore radna mesta i preduzetničke mogućnosti za poboljšanje poslovne i investicione klime i da promovišu vladavinu zakona”, piše u nacrtu zajedničke deklaracije.


Besmrtne pesme na Dečjem beogradskom proleću - Rebelgrade\nBesmrtne pesme na Dečjem beogradskom proleću\nPočetna » Grad Beograd » Dan u Beogradu » Besmrtne pesme na Dečjem beogradskom proleću\nDečji kulturni centar Beograd, pod pokroviteljstvom Gradske uprave grada Beograda, svakog aprila realizuje muzički festival Dečje beogradsko proleće, okupljajući najbolje kompozitore, aranžere, pevače, pesnike i glumce. Čuveni dečji festival ove godine održaće se u nedelju, 17. aprila, u 11 časova na Trgu republike, u okviru manifestacije Dani Beograda 2022.\nBeogradu, s ljubavlju!, kako glasi ovogodišnji slogan manifestacije Dani Beograda, pevaće solisti: Tijana Dapčević, Leontina, Nigor, Zoe Кida, Mari Mari i dečji horovi – Hor Dečjeg kulturnog centra Beograd i Hor Čarolija. Oni će na ovogodišnjem koncertu Dečje beogradsko proleće izvesti pesme o Beogradu legendarnih: Aleksandra Ace Кoraća, Vojislava Vokija Кostića, Mihovila Logara, Radoslava Graića, i drugih.\nNekadašnji Dom pionira, sadašnji Dečji kulturni centar Beograd, 1972. godine osnovao je ovaj muzički festival za decu na kojem su učestvovali najpoznatiji kompozitori, pesnici, pevači, aranžeri iz cele Jugoslavije. Od 2016. godine festival je obnovljen sa ciljem da se sadašnjoj deci ponudi moderan i kvalitetan muzički sadržaj. Od tada Dečji kulturni centar Beograd svakog proleća priređuje deci muzički spektakl.


Hop Hop 17685 - salonke kaleah - bež | ePonuda.com\nHop Hop 17685 - salonke kaleah - bež cene\n- Visina đona: 3.5 - cm Tip: Na navlačenje Kalup: Standardan kalup Sirovinski sastav: Lice - Eko koža Đon: PU Postava: Eko koža Kvalitet kontrolisao: Textilinspekt Beograd Zemlja porekla: TURSKA Namena: Obuća za suvo vreme Održavanje: Čistiti suvom mekom četkom Distributer: HOP HOP SHOP.\ncena 3.190,00 din\nVisina đona: 3,5 - cm Tip: Na navlačenje Kalup: Standardan kalup Sirovinski sastav: Lice - Eko koža Đon: PU Postava: Eko koža Kvalitet kontrolisao: Textilinspekt Beograd Zemlja porekla: TURSKA Namena: Obuća za suvo vreme Održavanje: Čistiti suvom mekom četkom Distributer: HOP HOP SHOP\nEPonuda nije internet prodavnica već Vam omogućava da brzo i lako nađete Hop Hop 17685 - salonke kaleah - bež po najjeftinijoj ceni. Naš cilj je da kupci budu što bolje informisani o ponudi Hop Hop 17685 - salonke kaleah - bež na tržištu Srbije. Vrlo lako nalazite željeni proizvod za kategoriju Ženske cipele cene, ne morate da lutate od sajta do sajta za Hop Hop Ženske cipele, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hop Hop 17685 - salonke kaleah - bež sa PRODAVCEM. EPonuda ne može da garantuje potpunu tačnost specifikacije i slika za Hop Hop 17685 - salonke kaleah - bež. Pre kupovine, podatke za Hop Hop 17685 - salonke kaleah - bež proverite na sajtu PROIZVOĐAČA.


Najbolji odnos cene i kvaliteta u prodajnim objektima "Ogreva"\nNajbolji odnos cene i kvaliteta u prodajnim objektima „Ogreva“\nFoto: Ogrev promo\nIdealno je vreme da počastite vaš dom. Ukoliko preuređujete ili gradite, sigurni smo da su vaš izbor kvalitetan materijal i oprema, kao i povoljne cene. U prodajnim objektima „Ogreva“ upravo ćete pronaći sve artikle koji su vam potrebni sa najboljim odnosom cene i kvaliteta.\nKao što ste uvek i navikli, iz asortimana kupatilskih elemenata ovog puta izdvajamo kupatilski nameštaj model Prima 50 – donji deo sa umivaonikom po ceni od 6.500,00 dinara, kao i komplet bateriju sa usponskim tušem za vašu tuš kabinu po izuzetnoj ceni od 19.297,00 dinara.\nKada je keramičko oblaganje u pitanju – izdvajamo nadaleko poznati Cersanit kao proizvođača sa velikim izborom podnih pločica 33x33cm po ceni od samo 649,00 dinara/m2.\nOgrevni materijal i grejna tela su u ovom periodu najtraženiji artikli.\nPored toga, izdvajamo za ovu pretprazničnu nedelju: sobna vrata, OSB, gips i polikarbonatne ploče, mineralnu vunu i jedan od materijala koji će vam omogućiti izvođenje građevinskih radova i na niskim temperaturama ANTIFRIZ za beton proizvođača SIKA.\n„Pozovite nas ili posetite bilo koji od naša tri prodajna objekta. Želimo vam da provedete predstojeće praznike u zdravlju i dobrom raspoloženju! Dobro nam došli“, poručuju iz kompanije „Ogrev“.\nBesplatni preventivni pregledi za sve građane u nedelju, 22. decembra\nSportski vikend u Zrenjaninu u znaku malog fudbala


Održana 5. sednica SO Prokuplje - Grad Prokuplje\nNa dnevnom redu pete sednice SO Prokuplje razmatrano je preko dvadeset tačaka, u okviru kojih su usvojene predložene odluke,doneta nova rešenja,a odbornici su imali priliku i da se upoznaju sa pripremljenim informacijama i da iznesu svoje sugestije i predloge.\n-Najznačajnije tačke koje smo usvojili odnose se na izmenu osnivačkih akta JP „Direkcije za izgradnju,urbanizam i stambene poslove opštine Prokuplje i JP za urbanizam i urđenje opštine Prokuplje. Usvojen je i devetomesečni Izveštaj o izvršenju budžeta,što je bila naša zakonska obaveza . Izuztno sam zadovoljan radom današnjeg zasedanja,usvajanju današnjih odluka prethodile su veoma konstruktivne diskusije svih odbornika. Ovom prilikom zahvaljujem se i odbornicima opozicije i vladajuće koalicije na vrlo korektnom učešću i odnosu na proteklom zasedanju,izjavio je predsednik SO Prokuplje,Dejan Lazić.\nUsvajanjem Odluke o izmeni Osnivačkog akta Direkcje za izgradnju,urbanizam i stambene poslove,kao i JP za urbanizam i uređenje opštine Prokuplje,ova javna preduzeća prestaju da budu indirektni korisnici budžeta,već će nastaviti da postoje pod tržišnim uslovima.\nJedna od važnijih odluka koju su odbornici podržali je i Predlog Odluke Vladi Republike Srbije o prenosu prava javne svojine Republike Srbije neposrednom pogodbom,bez naknade u javnu svojinu opštine Prokuplje. Radi se o parcelama koje su namenjene za formiranje Privredne zone,a koje bi Opština Prokuplje ponudila investitorima za otvaranje novih preduzeća.\nOdbornici su podržali i predlog odluke da se za potrebe Policijske uprave Prokuplje nabave dva terenska vozila,što je Savet za bezbednost predvideo kao prioritet,razmatrajući ovaj zahtev. Radi se o namenskim sredstvima koja su iz fonda od prekršajnih kazni opredeljena za unapređenje rada saobraćajne policije u Prokuplju.\nU 2017. godini poreski obveznici na teritoriji opštine Prokuplje plaćaće manji porez na imovinu u proseku za 25%,odlučili su odbornici na današnjem zasedanju.\nNa osnovu devetomesečnog Izveštaja o izvršenju budžeta,koji je Skupština usvojila,ostvaren je višak u budžetu u iznosu od oko 82 miliona dinara.\nUsvojeni su i predlozi rešenja o imenovanju školskih odbora,kao i članova upravnih i nadzornih odbora.\nNa petom skupštinskom zasedanju odbornici su upoznati sa informacijom o pripremljenosti škola i predškolske ustanove na teritoriji opštine Prokuplje,kao i sa informacijom o obavljenoj jesenjoj setvi.


Radnici "Aide" na ulici, prijete blokadom saobraćajnica u Tuzli - Klix.ba\nRadnici "Aide" na ulici, prijete blokadom saobraćajnica u Tuzli\n6.11.2014. u 11:05\nRadnici tuzlanske Fabrike obuće "Aida" okupili su se ponovo ispred privremenog sjedišta Vlade TK. Poručili su kako Vlada ima rok od pola sata da im se obrati, u protivnom, blokirat će saobraćajnice u Tuzli.\nRadnici više ne žele slušati, kako su rekli, prazna obećanja, već traže rješenje problema. Traže da Vlada TK novčano pomogne Fabriku obuće "Aida" do punog pokretanja proizvodnje te da im se uveže radni staž i uplate doprinosi. Navode kako su u proteklom periodu imali dnevnicu od pet konvertibilnih maraka, ali da taj novac nisu dobili od augusta.\nNapaćeni radnici već su jednom blokirali najfrekventniju raskrsnicu u naselju Irac u Tuzli, zbog čega su ostali građani negodovali.\nU Vladi TK kazali su kako su dogovorili posao za dva pogona "Aide“, a da će za treći biti ugovoren u decembru. No, radnici im ne vjeruju i prijete blokadom saobraćajnica. Ukoliko to učine, doći će do saobraćajnog kolapsa u Tuzli.\nTuzla radnici protesti u Tuzli saobraćajnica\nUmihanić: Ukoliko ne bude zapošljavanja, TK će ići strmoglavo dole\n06.11.2014. u 11:21


Kim Džong Un pogubio tetka zbog izdaje – mojKontakt portal – Radio Televizija Kontakt\nTetak sjevernokorejskog lidera Kim DŽong Una, DŽang Song-Tek, pogubljen je kao izdajnik, javila je državna novinska agencija Sjeverne Koreje KCNA, a prenosi AFP.\nDŽang je pogubljen u četvrtak, ubrzo poslije suđenja pred specijalnim vojnim sudom, navodi agencija.\nBi-Bi-Si izvještava da je DŽang pogubljen u okviru “čistke zbog korupcije”.\nBritanska radio-difuzna mreža navodi da su ranije ove sedmice naoružani čuvari pod dramatičnim okolnostima udaljili DŽanga sa partijske sednice.\nOn je bio okrivljen za stvaranje antidržavnih frakcija, korupciju i “izopačeno ponašanje” – što podrazumijeva da je bio ženskaroš, kockar i da je zloupotrebljavao drogu.\nAsošiejted pres navodi da sjevernokorejski državni mediji izvještavaju o pogubljenju i da u izvještajima kažu da je DŽang bio “gori od psa”.\nBi-Bi-Si navodi da je uklanjanje DŽanga iz vlasti bio najveći preokret od kako je Kim naslijedio svog oca Kim DŽong-ila na čelu države prije dvije godine.\nDŽang (67) je do ove sedmice smatran Kimovim političkim pokroviteljem i “desnom rukom”, a bio je u braku sa Kim Kjong-hui, kćerkom “oca nacije” i djeda aktuelnog sjevernokorejskog lidera Kim Il-sunga. Smijenjen je početkom decembra.\nDŽang je, kako se ranije izvještavalo, bio Kimov zamjenik u nacionalnom komitetu za odbranu – što je druga po značaju funkcija u državi, a smatra se da je imao ključnu ulogu u njegovom preuzimanju položaja šefa države poslije smrti njegovog oca.\nSastanak bezbjednosnih službi u Seulu na vijest o pogubljenju\nNakon što je u Pjongjangu saopšteno da je doskorašnji zamjenik šefa države Kim DŽong-una u nacionalnom komitetu za odbranu – što je druga po značaju funkcija u državi, i tetak sjevernokorejskog lidera DŽang Song-tek pogubljen, u susjednoj Јužnoj Koreji na vanrednoj sjednici sastali su se šefovi bezbjednosnih službi, javila je južnokorejska agencija Јonhap.\nNačelnik bezbjednosne službe pri Predsjedništvu Kim DŽang-su vodio je taj sastanak, na kom se kako je najavljeno, razgovaralo o “analizama i prognozama” u vezi sa situacijom u Sjevernoj Koreji, navodi južnokorejska agencija, pozivajući se na jednog službenika u Predsjedništvu.\nZvaničnog komentara poslije sastanka za sada nema, navodi Јonhap.\nKorejska centralna novinska agencija (KCNA) javila je sinoć da je DŽang pogubljen ubrzo poslije suđenja pred vojnim sudom za “tako gnusan zločin kao što je pokušaj rušenja države”.\nSud ga je, navodi KCNA u servisu na engleskom, proglasio krivim za “antipartijsko i kontrarevolucionarno frakcionašenje”.\n“Optuženi je izdajnik naroda za sva vremena, koji je počinio antipartijska i kontrarevolucionarna frakcionaška akta, u pokušaju da svrgne rukovodstvo naše partije i države i socijalističkog sistema”, navodi se u saopštenju.\nZa DŽanga se kaže da je “opaki politički karijerista, prevarant i izdajnik za sva vremena”,\n“dostojno prezira ljudsko smeće, gori od psa”, i da je “svoj kabinet pretvorio u malo carstvo” izdajući\n“duboko povjerenje i najtopliju očinsku ljubav koju su partija i lider pokazivali prema njemu”.\nKCNA navodi da je DŽang priznao da je pokušao udar čiji je cilj bio “drug vrhovni lider”.\nSAD konsultuju saveznike o pogubljenju\nSjedinjene Američke Države konsultuju svoje saveznike u Aziji povodom izvještaja da je tetak sjevernokorejskog lidera Kim DŽong Una pogubljen, saopšteno je iz Bijele kuće.\n“Ukoliko bude potvrđeno, ovo je još jedan primjer ekstremne brutalnosti sjevernokorejskog režima”, izjavio je portparol Nacionalnog savjeta za bezbjednost Bijele kuće Patrik Ventrel, a prenio Rojters.\n“Mi pažljivo pratimo razvoj događaja u Sjevernoj Koreji i konsultujemo se s našim saveznicima i partnerima u regionu”, rekao je Ventrel.\nBanjaluka: Rukodjelje iz Duljeva za pomoć u obnovi manastira


Partneri u primeni : Socijalno uključivanje i smanjenje siromaštva\nHome » Socijalno uključivanje » Partneri u primeni\nResorna ministarstva: Relevantna resorna ministarstva, vladine institucije i agencije treba da budu zaduženi za implementaciju strateških smernica, mera i aktivnosti u oblasti socijalnog uključivanja. U skladu sa tim, neophodno je razviti programe i planove akcija, kao i osnažiti međusobne veze između učesnika na centralnom, regionalnom i lokalnom nivou državne uprave, zaduženih za budžetski proces, koordinaciju donatorske pomoći, proces pridruživanja EU i reformu državne uprave.\nSkupština Srbije: Relevantni odbori Narodne skupštine Republike Srbije treba da razmatraju predloge zakona sa stanovišta procesa socijalnog uključivanja i nadziru proces donošenja i raspodelu budžeta u oblasti socijalnog uključivanja, daju sugestije, primedbe i ocene u vezi sa realizacijom politika i angažuju se na institucionalizaciji i učešću predstavnika građana u procesu donošenja odluka.\nTim za socijalno uključivanje i smanjenje siromaštva: Uloga Tima za socijalno uključivanje i smanjenje siromaštva jeste da nadgleda i koordinira proces socijalnog uključivanja, kao i da prati i izveštava o nivou siromaštva u Srbiji. Tim je formiran u julu 2009. godine pri Kabinetu potpredsednika Vlade za evropske integracije. Tim je nadležan za nadzor jačanja kapaciteta Vlade da razvija i sprovodi politike socijalne inkluzije zasnovane na primerima dobre prakse u Evropi.\nLokalne samouprave: Uloga lokalnih samouprava je da identifikuju probleme i formulišu mere na lokalnom nivou, razvijaju lokalne planove akcije kroz operacionalizaciju politika socijalnog uključivanja, mobilišu lokalne i regionalne resurse i stvaraju povoljne uslove za primenu mera socijalnog uključivanja i smanjenja siromaštva.\nCivilno društvo i socijalni partneri: Organizacije civilnog društva i socijalni partneri treba aktivno da učestvuju u primeni, praćenju i evaluaciji procesa socijalnog uključivanja i smanjenja siromaštva.\nMeđunarodni donatori: Međunarodni razvojni partneri treba da nastave da podržavaju napore usmerene ka socijalnom uključivanju i smanjenju siromaštva, uvažavajući preporuke i politike koje razvija Vlada Republike Srbije pri planiranju i realizaciji svojih programa.\n"Započeti proces rešavanja ovog teškog i složenog problema zahteva apsolutni društveni i politički konsenzus i beskrajnu upornost koju nosi bavljenje problemom za koji ne postoji definitivno rešenje. Kontinuirana politika prevazilaženja siromaštva i socijalnog uključivanja isključenih, marginalizovanih grupa je iskušenje koje vremenom ugrađuje solidarnost u same temelje sistema vrednosti svakog društva."Miljenko Dereta, izvršni direktor Građanskih inicijativaTreći bilten o socijalnom uključivanju i smanjenju siromaštva, jul 2010. god.\t[ Sve izjave o procesu ]


Mladi u Srbiji protiv priznavanja Kosova\nNa pitanje "da li se slažete da Srbija prizna Kosovo zarad ulaska u EU", tri četvrtine mladih ljudi u Srbiji kaže "ne".\nIlustracija (Foto novosti.rs)\nPrema istraživanju koje je za Politiku sprovedeno između 25. i 29. aprila, na uzorku od 800 mladih od 18 do 25 godina, 16 osto ispitanih smatra da bi nezavisnost Kosova valjalo priznati, dok 10 posto nije sigurno.\nMladi ljudi u Srbiji nisu skloniji esktremima u političkim stavovima, posebno desničarskim, pokazalo je istraživanje agencije Faktor plus.\n"Kao i kod starijih građana primetna je opredeljenost za velike stranke. Kada pogledamo odgovore u odnosu na političare, situacija je slična: primetan je pozitivan odnos prema Aleksandru Vučiću (54 odsto). U negatvnoj konotaciji, ocene su donekle izjednačene i nema značajnih izdvajanja", rekao je direktor agencije Vladimir Pejić.\nPrema rezultatima ankete, na prevremenim izborima bi 52,1 posto mladih glasalo za SNS, za SPS 9,5 posto, za DS 8,3, za SRS 6,4, za SDS 4,1 posto.\nZa ulazak u EU je 32 posto anketiranih mladih, protiv je 26 odsto, neodlučnih 17 posto, a 25 odsto ne bi glasalo.\nStav prema ulasku u NATO je sledeći: 34 posto protiv, 30 posto neodlučnih, 21 posto ne bi glasao, a 15 posto je "za".\nNa pitanje da li bi izašli na glasanja da su sada izbori, 30,1 posto mladih ispitanika je navelo da bi sigurno izašlo na izbore, 20,3 posto ne zna da li bi glasalo, 19,2 posto verovano ne bi glasalo, 16,5 posto bi verovatno glasalo, dok sigurno ne bi glasalo 13,9 posto anketiranih.


Sastanak o Vladi završen bez dogovora, sutra nastavak\nSastanak o Vladi završen bez dogovora, sutra nastavak\nSastanak lidera vladajuće koalicuje završen je večeras bez dogovora, a razgovori će se nastaviti sutra u 12 sati, rekao je za Tanjug šef Vladine Kancelarije za saradnju sa medijima Milivoje Mihajlović. Večeras neće biti ni izjava učesnika sastanka, ni saopštenja.\nSastanak je bio održan iza zatvorenih vrata u kabinetu premijera Ivice Dačića i trajao je više od četiri sata.\nUoči početka sastanka u nekim beogradskim medijima pojavila se špekulacija da će Dačić na sastanku saopštiti da rekonstrukcija Vlade podrazumeva da će Mlađan Dinkić i Žarko Obradović morati da odu sa svojih funkcija.\nInače, premijer Srbije Ivica Dačić i ministar finansija i privrede Mlađan Dinkić došli su u Vladu Srbije, gde su u 17 sati počeli razgovori trojice lidera vladajuće koalicije o rekonstrukciji Vlade. Predstavnici medija, okupljeni ispred zgrade u Nemanjinoj 11, videli su da je premijer automobilom stigao u Vladu, dok je Dinkić došao peške iz obližnjeg Ministarstva finansija.\nSastanku je prisutvovao i prvi potpredsednik Vlade i lider najveće stranke koalicije Aleksandar Vučić.\nDačić je ranije danas izjavio da na subotnjem sastanku nije postignut nikakav konačan dogovor između SNS-a, SPS-a i URS-a o rekonstrukciji Vlade Srbije i za danas najavio novi sastanak koalicionih partnera.\n„Odluka URS-a biće razmotrena na sastanku Aleksandra Vučića, Mlađana Dinkića i mene, koji sam zakazao za danas u 17 sati u Vladi Srbije“, rekao je Dačić Tanjugu.\nDačić je kazao da kao predsednik Vlade Srbije još jednom podseća da temeljna i ozbiljna rekonstrukcija ne podrazumeva samo personalne promene, već i promene u pristupu ciljevima i načinu vođenja finansija i ekonomije.\n„Smatram da to predstavlja ključni uslov za dalje uspešno funkcionisanje Vlade Srbije“, poručio je premijer.Potpredsednik Srpske napredne stranke Nebojša Stefanović izrazio je nadu da će na današnjem sastanku lidera vladajuće koalicije – Vučića, Dačića i Dinkića, biti rešeno pitanje rekonstrukcije vlade.\nNa pitanje da li je izvesno da će Ujedinjeni regioni Srbije biti u vladi, Stefanović je novinarima rekao da će to pokazati današnji sastanak.\n„Nadam se da će na tom sastanku biti rešeno to pitanje. Posao koji je bio pred Srpskom naprednom strankom mi smo i uradili“, rekao je Stefanović.\nUjedinjeni regioni Srbije doneli su juče odluku da ostanu deo Vlade Srbije i prihvatili podelu Ministarstva finansija i privrede, s tim da će lider URS Mlađan Dinkić zadržati resor finansija, a privreda pripasti Srpskoj naprednoj stranci.\nURS je spreman na personalne promene svojih ministara, navedeno je u saopštenju posle sednice Predsedništva, uz podsećanje da su sva tri ministra – i Dinkić i potpredsednica vlade Suzana Grubješić i ministarka za regionalni razvoj Verica Kalanović – stavili stranci madate na raspolaganje.\n„Ujedinjeni regioni Srbije su u okviru temeljne rekonstrukcije Vlade spremni i na personalne promene svojih ministara, kao i državnih sekretara i svih ostalih funkcionera. Predsedništvo me je ovlastilo da o konkretnim rešenjima razgovaram sa koalicionim partnerima u Vladi, koja će svakako zavisiti od strukture nove Vlade i nadležnosti koje će ona imati“, naveo je Dinkić u saopštenju posle sednice šireg Predsedništva stranke.


Uspešno održana prezentacija: CRM za klijenta budućnosti – SBB Hosting\nUspešno održana prezentacija "CRM za klijenta budućnosti"\nDanašnje poslovno okruženje je veoma zahtevno. Ispred kompanija se postavljaju ciljevi koje je sve teže ostvariti. Potrebni su im alati koji će im pomoći da ispune očekivanja kupaca i koji će zaposlenima pružiti adekvatna sredstva da ispune svoje ciljeve. Upravljanje odnosima sa klijentima može pomoći da se snize troškovi i poveća profitabilnost, tako što se na sistematičan način organizuju i automatizuju poslovni procesi u oblasti prodaje, marketinga i korisničke podrške sa ciljem povećanja zadovoljstva i lojalnosti klijenata.\nKompanija EUnet je 24. aprila zajedno sa partnerima, firmama Extreme i Microsoft Srbija, organizovala predstavljanje nove verzije E2 CRM Hostinga koji je baziran na Microsoft Dynamics CRM 2013 softveru na Windows Cloud platformi.\nPreuzeto sa © LiveTV.rs


Potvrđeno Standardu: Podizanje novca sa računa u Atlas banci moguće od 24. aprila\nCentralna banka je započela pripreme za uvođenje instant plaćanja, što će, kada bude pušteno u upotrebu, značajno povećati bezgotovinska plaćanja u Crnoj Gori, rečeno je Pobjedi iz ove vrhovne monetarne…\nMarković - Mamadov: Investicije iz Azerbejdžana doprinose ugledu i perspektivi naše dinamične ekonomije\nPredsjednici vlada Crne Gore i Republike Azerbejdžan Duško Marković i Novruz Mamadov saglasili su se tokom zvaničnih razgovora vođenih u Bakuu da su odnosi dviju država veoma dobri i prijateljski,…\nRegionalni vodovod Crnogorsko primorje u 2018. je ukupno prihodovao 7,67 miliona eura, što je rekordni iznos za 43 godine rada ovog preduzeća, pokazuju izvještaji o poslovanju najvećeg infrastrukturnog preduzeća u…\nnedjelja jun 23\nKorisnici elektrodistributivnog sistema su u maju preuzeli ukupno 205.595.732 kWh električne energije, što je oko deset odsto više u odnosu na isti period prošle godine i oko pet odsto više…\nsubota, 23 mart 2019 09:30\nUkoliko imate novac u Atlas banci, koji zbog uvedenog moratorijuma Centralne banke nijeste mogli podići sa računa, to ćete moći da učinite za mjesec dana.\nKako je zvanično saopšteno portalu Standard iz Centralne banke, moratorijum će biti ukinut 24. aprilla.\n"Obavještamo Vas da moratorijum u Atlas banci AD Podgorica može trajati do 24. aprila", objasnili su nam u Centralnoj banci Crne Gore.\nDo sada od moratorijuma su izuzete obaveze plaćanja po osnovu potraživanja koja se odnose na zarade i druga lična primanja (plate, penzije, socijalna davanja i dr.) povjerilaca Atlas banke, naknade štete nastale po život i zdravlje i tekućih troškova koji su neophodni za redovno funkcionisanje Atlas banke.\nKada je u pitanju dokapitalizacija Atlas banke, u CBCG ističu da interesovanje postoji, ali da do sada niko nije dostavio ponudu.\n"Interesovanja za dokapitalizaciju Banke postoje. Međutim, saglasno članu 126 a Zakona o bankama, Centralnoj banci do danas nije podnešen zahtjev za izdavanje odobrenja za sticanje kvalifikovanog učešća u Banci. Rok za upis i uplatu akcija ističe 30.03.2019. godine", saopštili su u Centralnoj banci.\nUkoliko se ne izvrši dokapitalizacija Banke u cjelokupnom navedenom iznosu, po dobijanju rješenja o neuspješnosti emisije od strane Komisje za tržište kapitala, Centralna banka će razmotriti i preduzeti dalje aktivnosti i mjere za rješavanje stanja u Banci.\nPodsjetimo, Centralna banka je 7. decembra donijela rješenje o uvođenju privremene uprave u Atlas i IBM banci.\nPočetkom januara, Savjet CBCG razmatrao je izvještaje privremenih upravnika o finansijskom stanju i uslovima poslovanja u tim bankama, te je ocijenjeno da je dalji nastavak poslovanja Atlas banke moguć uz dokapitalizaciju, dok je finansijsko stanje Invest banke Montenegro negativno, te joj je oduzeta dozvola za rad i otvoren stečajni postupak.\nViše iz ove kategorije « Stranci povukli 405 miliona eura Akcionari Atlas banke pisali Delegaciji EU: "Ova borba je neravnopravna" »


Rekonstrukcija TN Slovenska plaža - TU magazin\nRekonstrukcija TN Slovenska plaža\nPlanirana rekonstrukcija je od izuzetno velikog značaja za pozicioniranje HG Budvanska rivijera, Budve i Crne Gore na domaćem i stranom turističkom tržištu\nHotelska grupa Budvanska rivijera planira rekonstrukciju smeštajnih kapaciteta u okviru Turističkog naselja Slovenska plaža. U cilju rekonstrukcije je raspisan i tender za izbor izvođača radova, i to za sanaciju smeštajnih kapaciteta vila Ruzmarin i Masline, odnosno za podizanje standarda ovih vila.\nRekonstrukcija TN Slovenska plaža je najavljena još u avgustu mesecu prošle godine, kada je Odbor direktora dao saglasnost da izvršni direktor preduzme sve pripremne aktivnosti potrebne za izradu i realizaciju projekta rekonstrukcije ovog naselja. Osnovni cilj je podizanja standarda soba kategorisanih sa tri zvezdice na standard soba kategorisanih sa četiri zvezdice, navodi eKapija.\nPrethodni tekstAvantura života, vozom od Portugala do Singapura\nSledeći tekstTurizam u BiH za 90% bolji u odnosu na 2020. godinu


Poslanici o KiM, Mladiću, ali i o vremenskoj prognozi - Studio B\nPoslanici o KiM, Mladiću, ali i o vremenskoj prognozi\nPoslanici o KiM, Mladiću, ali i o vremenskoj prognozi Tanjug\nPolitikaPolitika Pocetna 23. 11. 2017. 16:20:52\nPoslanici Skupštine Srbije danas su, između čestih javljanja po Poslovniku, postavljali i poslanička pitanja, pa ih je tako interesovalo da li će predsednik Aleksandar Vučić potpisati pravno obavezujući dokument sa Kosovom, presuda Haškog tribunal Ratku Mladiću, ali i da li će Stara planina “ući” u vremensku prognozu na javnom servisu.\nNa početku rada, poslanici opozicije negodovali su zbog načina zakazivanja današnje sednice i, kako navode, onemogućavanja da podnesu svoje predoge za dopunu dnevnog reda, ali i zbog njenog kašnjenja 40 minuta bez objasnsjenja, pa se zato polemisalo i po povredama Poslovnika.\nU delu sednice za poslanička pitanja, Slaviša Ristić iz poslaničke grupe Nova Srbija – Pokret za spas Srbije pitao je Vučića da li će potpisati pravno obavezujući sporazum sa Kosovom, te da li će on i šef diplomatije Ivica Dačić povući potpise sa briselskih sporazuma čijim sprovođenje se, kaže, priznaje nezavisnost Kosova.\nPoslanik Jedinstvene Srbije Vojislav Vujić pročitao je reagovanje lidera JS Dragana Markovića na presudu Mladiću koji je naveo da je Haški tribunal “najveća sramota i genocidna tvorevina”, te ministraku pravde Nelu Kuburović pitao kakve je napore do sada Srbija uložila da Mladić, kaznu, zbog lošeg i narušenog zdravlja, služi u Srbiji.\nŠef poslaničke grupe SPS Ðorđe Milićević rekao je da je ambasador Ukrajine u Srbiji, nakon konsultacija u Kijevu, nastavio da daje izjave koje, kaže, nisu primer dobrog postupanja i duboko zadiru u unutrašnja pitanja Srbije.\nPovodom izjave ukrajinskog ambasadora da ga šef diplomatije Ivica Dačić nije primio punih 14 meseci, Milićević je pitao Ministarstvo spoljnih poslova Srbije da li je i koliko puta ukrajinski ministar spoljnih poslova primio za četiri godine ambasadora Srbije u Ukrajini, te da li je tačno da ga ukrajinski ministar nije primio nijednom.\nPoslanik Žika Gojković iz Pokreta obnove Kraljevine Srbije pitao je ministra policije Nebojšu Stefanovića šta će policija učiniti da se pokrene rešavanje pitanja slučaja ukradenih beba, a ministarku pravde Nelu Kuborović zašto je ukinut rad vladine komisije za otkrivanje tajnih grobnica u Srbiji koje su sterljali komunisti posle septembra 1944. godine.\nZoran Radojičić iz Dveri pitao je predsednika Srbije Aleksandra Vučića da li je po nalogu Mikija Rakića učestvovao u lociranju Ratka Mladića za šta mu je, kaže, zahvalio Bruno Vekarić nekadašnji zamenik tužioca za ratne zločine.\n„Da li ste u vašem vinskom podrumu u Jajincima organizovali sastanke sa pojedincima? Reč je o više od 10 lica koji su prema informacijama CIA imali saznanja o kretanju generala Mladića i istima, uz francusko vino koje vam je poklonio Cane Subotić, nudili novac i druge usluge kako bi vam otkrili lokaciju generala“, pitao je Radojičić Vučića.\nPoslanik SRS Aleksandar Šešelj pitao je zašto Srbije ne osnuje naučnu ustanovu koja će se baviti izučavanjem presuda sudskih postupaka dokaznog materijala i iskaza svedoka u Hagu.\nVladimir Ðurić iz D JB pitao je šta je tužilaštvo uradilo povodom navoda predsednika Srbije o donacijama za SNS, a premijerku Anu Brnabić da li su Transparentnosti Srbije dostavljene tražene informacije u vezi sa koncesijom za aerodrom „Nikola Tesla“.\nÐurić je nakon što je postavio pitanje sa poslanicima D JB napustio sednicu iz protesta zbog načina na koji je zakazana.\nPoslanik Ujedinjene seljačke stranke Milija Miletić rekao je da se u prognozi vremena na RTS pominju i prognozirane temperature na Kopaoniku i Zlatibora, a da se nigde ne pominje Stara planina, te upitao da li će u narednom periodu, kada se govori o vremenu u zimskim centrima, biti pomenuta i Stara planina.\nLider SRS Vojislav Šešelj predložio je danas da se hitno formira naučni institut za proučavanje sudske prakse Haškog tribunala.\nŠešelj je novinarima u Skupštini Srbije kazao da Srbija mora dati kvalitetan i stručan odgovor na sve što se dešavalo u Haškom tribunalu i da nisu dovoljne samo političke fraze.\n“Lako je dezavuisati Haški tribunal političkim argumentima – važno je da se on suštinski dezavuiše pravnim argumentima. To nije teško, ali treba dobre volje i treba angažovati kvalitetne ljude koji će to uraditi”, rekao je Šešelj.\nOn smatra i da Vlada Srbije, a naročito Ministarstvo pravde ne bi smeli pasivno da reaguju na izricanje presude Ratku Mladiću.\n“Ono što je sad u interesu Haškog tribunala – to je da Ratko Mladić što pre umre. Njima ne odgovara drugostepeni postupak. Drugostepeni postupak se možda neće okončati ni za dve, tri godine”, ocenio je Šešelj.


Brisel: Poslednja šansa za Makedoniju\nPlicija na ulicama Skopja nakon sukoba tokom parlamentarnih izbora, 1. juna 2008.\nVanredni parlamentarni izbori u Makedoniji trebaju završiti u nedelju, kada će se ponoviti glasanje na 187 glasačkih mesta, gde su državna izborna komisija i vrhovni sud poništili izborni process koji se odvijao 1 juna, zbog oružanih incidenata i drugih nepravilnosti.\nPravo glasa na preglasavanju imaju nešto više od 160.000 gradjana, ili oko 10 posto od ukupnog glasačkog tela, i oni su većinom u onim mestima gde žive Albanci.\nPoslednji dani pre izborne tišine prolaze u stalnom upućivanju apela o mirnom i demokratskom glasanju, kao poslednju šansu za Makedoniju da povrati poverenje kod institucija u Briselu. Danas je u Skoplju boravio šef slovenačke diplomatije Dimitrij Rupel, čija je zemlja predsedavajuća u Evropskoj uniji. On je pozvao na evropsko odvijanje ponovljenih izbora:\n"Evropska unija je već odlučila da Makedonija bude članica, odnosno deo te evropske zajednice i zaista treba da uradite sve da što brže odstranite sve prepreke koje se pojavljuju na tom putu. Dobro znate da ovi izbori mogu da predstavljaju odredjeno zaustavljanje tih evropskih procesa."\nJuče je i ambasador Evropske unije u Skoplju Ervan Fuere pozvao političke lidere da lično preduzmu odgovornost za sve postupke njihovih simpatizera i da ih javno pozovu da se uzdrže od bilo kakvih aktivnosti koje bi mogle narušiti ponovljeno glasanje:\n"Ovo je zadnja šansa da Makedonija demonstrira kapacitet za organizovanje izbora bez nasilja. Politički lideri moraju shvatiti da je jedan čin zaplašivanja, jedan ispaljeni metak, napad na demokratski kredibilitet zemlje."\nNajveće partije Albanaca se nadaju da će izbori u nedelju proteći u fer i demokratskoj atmosferi. Oni kažu da se apeli medjunarodne zajednice trebaju shvatiti ozbiljno i pozivaju državne organe da obezbede sve uslove za mirne izbore. Na ovim izborima se mogu promeniti neke cifre sa glasanja 1 juna, od čega će zavisiti i koja će partija Albanaca ući u novu Vladu, koju će formirati već izvesni pobednik izbora, dosadašnji premijer Nikola Grujevski i njegova partija VMRO DPMNE, jer će najverovatnije imati preko 60 poslanika u 120-članom parlamentu. Eksperti kažu da će pri tome veliku ulogu imati i to koja će od partija Albanaca imati prihvatljivije zahteve od nove Vlade.\nUniverzitetski profesor Jeton Sasivari kaže da se u svakom slučaju mogu očekivati reakcije od neizabrane partije za ulazak u Vladu:\n"U toj konotaciji se mogu pojaviti tenzije, u smislu neispunjavanja sporazuma sa onim subjektom koji neće biti obuhvaćen vladinom koalicijom. Prirodnija je saradnja VMRO DPMNE sa Demokratskom partijom Albanaca pošto su obe partije desno orijentisane, ali nije nemoguća koalicija i sa dosada opozicionom Demokratskom Unijom za integracije."\nPonovljeno glasanje u nedelju će posmatrati oko 300 domaćih i preko 100 inostranih monitora. Najbrojniji su oni iz OEBS-a, kao i predstavnici nekoliko ambasada u Makedoniji.


Nema prostora u veznom redu! Zvezda bira između ova dva igrača - Crvena zvezda info\nSrbija / 255 pregleda\nNema prostora u veznom redu! Zvezda bira između ova dva igrača\nNa Marakani prave završnu konstrukciju ekipe za narednu sezonu\nCrvena zvezda, čini se nešto brže i uspešnije nego ranijih godina, radi na kompletiranju redova za početak sezone, pošto sportski sektor sa stadiona Rajko Mitić na dobrom putu za završi sve poslove vezane za pojačanja ovog leta.\nKings Kangva je već promovisan, u dobrom smeru kreću se i potencijalni dolasci Matea Kasijere, Osmana Bukarija i Rodrigaa, a čitav krug bi mogao da bude kompletiran angažovanjem defanzivnog veziste moldavskog Šerifa Edmunda Ada.\nSportski žurnal piše da se situacija promenila u odnosu na prošlu zimu, kada je fudbaler iz Gane bio prvi pik sportskog sektora, ali crveno-beli nisu uspeli da pronađu zajedničku reč sa Šerifom.\nAdo je tada trebalo da kompletira redove u manevru Crvene zvezde i uđe u neku vrstu rotacije sa Gelorom Kangom i Sekuom Sanogom, ali se mnogo toga izmenilo dolaskom Kingsa Kangve, od koga se očekuje, ne samo da pojača konkurenciju u timu, već bi mogao da postane istinski nosilac igre srpskog šampiona.\nStatus Sekua Sanoga je počeo da se komplikuje nakon finala Kupa Srbije sa Partizanom, kada ga nije bilo u timu, što je izazvalo nezadovoljstvo kod veziste iz Obale Slonovače.\nPočetkom aprila delovalo je više nego izvesno da će Sanogo staviti paraf na novi ugovor do juna 2024. godine, ali je posle borbe za poslednji trofej u sezoni pouzdani prvotimac crveno-belih počeo da razmišlja o odlasku s Marakane.\nSanogo je ušao u poslednjih šest meseci ugovora sa Crvenom zvezdom, pa je jasno da ukoliko uskoro ne produži saradnju, Dejan Stanković jednostavno neće biti u situaciji da oko njega formira tim koji će izneti narednu sezonu. Sve to dovodi do jasnog zaključka da u narednoj sezoni neće biti mesta i za Sanoga i za Edmunda Ada.\nPored svega toga, crveno-beli moraju da razmišljaju i o smanjenju broja stranaca. S Marakane će izvesno otići Lois Dioni, Aksel Bakajoko i Filipo Falko, a njihovim putem bi mogli da krenu i Sanogo, pa čak i Ohi Omoidžuanfo, ukoliko bude prihvaćena ponuda za njega iz MLS lige. Spokojni su Mohamed el Fardu Ben i Gelor Kanga koji poseduju srpske pasoše, a iza sebe i važan uticaj na igru crveno-belih.\nSeku Sanogo ima 33 godine, karijeru je započeo u ekipi Afrika Sports iz Obale Slonovače, a u Švajcarsku je stigao u januaru 2011. godine kada je potpisao za Tun. Njegove kvalitete je prepoznao Jang Bojs, gde je izrastao u jednog od najboljih igrača ekipe iz Berna.\nSve to je rezultiralo odlaskom u Al Itihad za obeštećenje od 7.000.000 evra u januaru 2019. godine. Ipak, finansijski problemi sa kojima se kasnije suočio klub iz Saudijske Arabije i neredovne isplate primanja igračima omogućile su Crvenoj zvezdi da ga dovede u svoje redove. Sanogo je kasnije tužio klub iz Džede, a FIFA presudila da vezista na ime dugovanja mora da dobije čak 5.000.000 dolara.


Teško je poverovati da je američki napad bio slučajan - 18.09.2016, Sputnik Srbija\nStalni predstavnik Rusije u UN Vitalij Čurkin izjavio je da su Sjedinjene Države dale objašnjenje da vazdušni udari na Dejr el Zor, u kojima su poginula 62... 18.09.2016, Sputnik Srbija\n09:34 18.09.2016 (Osveženo: 09:37 18.09.2016)\n© AP Photo / John MinchilloVitalij Čurkin - stalni predstavnik predstavnik Rusije u UN\nStalni predstavnik Rusije u UN Vitalij Čurkin izjavio je da su Sjedinjene Države dale objašnjenje da vazdušni udari na Dejr el Zor, u kojima su poginula 62 sirijska vojnika, nisu sprovedeni namerno, što njemu zvuči čudno.\n„Bilo bi čudno da poverujemo da je ceo napad bio slučajan. Vreme kada je napad sproveden, kao i drugi aspekti situacije ukazuju na to da je u pitanju moguća provokacija“, istakao je Čurkin.\nSAD su ovim bombardovanjem narušile prekid vatre i dogovor postignut u Damasku 2014. godine, rekao je on i naglasio da su SAD prekršile dve svoje obaveze u važnom trenutku.\n„Prvo, prekršili su prekid vatre koji su dogovorili sa nama u februaru, a prethodnih dana potvrdili. Drugo, prekršili su svoje obećanje dato sirijskoj Vladi kada su počeli svoje vazdušne vojne operacije iznad Sirije“, precizirao je ruski diplomata.\nOn je naveo i da je Vašington dao obećanja Vladi Sirije da neće sprovoditi vazdušne napade na ciljeve snaga sirijske vlade, dodajući da se sada očekuju naredni koraci Vašingtona.\n„Ako oni za sve krive Rusiju, uključujući vazdušne napade, onda su njihovi interesi potpuno jasni“, zaključio je ruski diplomata.\nNesuglasice će se očigledno raspravljati i na ministarskom sastanku Saveta bezbednosti o Siriji koji je zakazan za sredu.\nSavet bezbednosti UN održao je sinoć iza zatvorenih vrata hitan vanredni sastanak na zahtev Rusije o Siriji.\nAmerička ambasadorka Samanta Pauer optužila je Rusiju da sprovodi „majstoriju“, te da je „cinična i licemerna“ zbog sazivanja sastanka zbog vazdušnih napada, a da nikada ranije nije zatražila zasedanje UN zbog „nedela režima Bašara el Asada“, prenosi AP.


Vlasti BiH trebale bi pokazati spremnost da unaprijede život građana – Fokus.ba\nEU i dalje ističe da su BiH potrebne konkretne ekonomske reforme, kako bi bh. ekonomija bila spremnija za Evropu\nJohann Sattler, šef Delegacije Evropske unije u Bosni i Hercegovini i specijalni predstavnik EU, i šefovi misija EU u BiH sastali su se danas s članovima Predsjedništva BiH kako bi razgovarali o naporima kojima bi se iskoristio politički zamah za napredak zemlje na putu ka pridruživanju EU, a u svjetlu 14 ključnih prioriteta iz Mišljenja Evropske komisije o zahtjevu BiH za članstvo, prenosi Anadolu Agency (AA).\n“Prvi ključni prioritet iz mišljenja utvrđuje potrebu da se osigura provođenje izbora u skladu s evropskim standardima. Očekujemo da se lokalni izbori nesmetano održe ove godine, uključujući i Mostar, kao i poboljšanja demokratskih procesa i izbornih standarda“, naglašavaju iz Delegacije EU u BiH.\nDodaje se da EU i dalje ističe da su BiH potrebne konkretne ekonomske reforme, kako bi bh. ekonomija bila spremnija za Evropu.\nNaglašavaju da su spremni podržati vlasti BiH u svim reformama koje preduzimaju kako bi unaprijedili modernizaciju zemlje i njenu sposobnost da preuzme obaveze članstva u EU.\n“Uoči samita EU-Zapadni Balkan koji će se održati u Zagrebu u maju 2020. godine, vlasti BiH bi trebale da iskoriste priliku i pokažu spremnost da unaprijede život građana i poduzmu istinske napore na pomirenju i prevazilaženju nasljeđa prošlosti kao neizbježnog dijela procesa pristupanja EU. Uspjeh u ovom poduhvatu važan je kako za BiH, tako i za cijelu Evropu“, zaključili su iz Delegacije EU u BiH.


Izvor: Sportske.net, 20.Okt.2020, 18:06\nLiga šampiona je stigla, ponovo, brže nego ikad pre, pošto je 23. avgusta Bajern Minhen u finalu pobedio PSŽ.\nNovu sezonu otvaraju Dinamo Kijev i Juventus, odnosno Zenit i Klub Briž, utakmicama od 18.55.\nU centru pažnje svakako je meč u Kijevu, Stara dama kreće u novi pohod ka toliko čekanoj tituli u Ligi šampiona, ali je od početka ove sezone jasno da Pirla čeka paklen posao.\nOn u Kijevu ne može da računa na zaraženog Kristijana Ronalda, dok je Matijs de Liht i dalje povređen. Nakon sukoba sa Paolom Dibalom, Pirlo je odlučio ponovo da izostavi Argentinca iz startne postave i opet igra sa trojicom štopera.\nPo bokovima su Kijeza i...\nPogledaj vesti o: Liga Šampiona, Finale Lige Šampiona, Ukrajina vesti\nRTS: Morata doneo pobedu Juveu, Briž u nadoknadi do slavlja u Rusiji\nSada je jasnije zašto je Andrea Pirlo baš izabrao Španca....Fudbaleri Juventusa pobedom su otvorili novu sezonu u Ligi šampiona pošto su u Kijevu, uz prisustvo navijača, pobedili Dinamo rezultatom 2:0 (0:0)...Heroj Juventusa bio je dvostruki strelac Alvaro Morata koji se potrudio da nadomesti izostanak...


Ljubav je zabava (2018) - TV raspored - HBO Srbija\nLjubav je zabava PARIS PIGALLE (AKA L’AMOUR EST UNE FETE)\nRežiser: Cédric Anger\t 2018 | 114 minuta\nGlume: Guillaume Canet,\tGilles Lellouche,\tMichel Fau,\tCamille Razat,\tXavier Beauvois\nFrenk i Serž su policijski istražitelji zaduženi za hapšenje u pariskoj porno industriji. Da bi se infiltrirali u mafiju, preuzimaju kabinu za pip-šou koja posluje s gubitkom i počinju da produciraju kratke porno filmove.\nPariz, 1982. Frenk i Serž su policijski istražitelji zaduženi za hapšenje u pariskoj porno idustriji. Da bi se infiltrirali u mafiju, preuzimaju kabinu za pip-šou koja posluje s gubitkom. Kako bi pokrenuli posao, počinju da produciraju kratke porno filmove. Ta avantura će ih odvesti daleko... Predaleko...\nBorba polova sutra 15:35\nLajko - Ciganin u svemiru sutra 23:40\nPetparačke priče prekosutra 1:10\nIspovest opasnog uma prekosutra 2:10\nHotel Transilvanija 3: Odmor počinje prekosutra 6:00


Protest 1 od 5 miliona u subotu u znaku podrške stanarima hotela Bristol - Novinar.rs\nProtest 1 od 5 miliona održaće se u subotu 24. avgusta kod česme na Terazijama, gde će se obratiti potpukovnik u penziji, pilot na borbenom avionu Mile Delić, a šetnja će biti u cilju podrške stanarima hotela Bristol, najavljeno je večeras.\nStanarima hotela “Bristol” preti izbacivanje na ulicu nakon 20 godina privremenog smeštaja u koji ih je smestila država, podseća se u saopštenju i dodaje da su stanari ovog hotela ratni veterani i njihove porodice, ljudi koji su bili spremni svoj život da daju za državu.\nNakon što su izgubili svoje domove posle rata država ih je smestila u hotel “Bristol” privremeno, gde su ostali čitavih 20 godina.\nDanas se Bristolci bore za svoje domove, i domove svojih porodica kako ne bi ostali na ulici, a na što ih primorava država gaseći im struju, zaključavaju i ulaze, nameštajući poplave ali i drugim neljudskim činovima, navodi se u saopštenju.\nKao odgovorni građani ovog društva koji ponosno protestuju već devet meseci dužni smo da ukažemo podršku i pokažemo solidarnost našim sugrađanima kojima preti izbacivanje na ulicu. Oni su nama branili državu, a mi bismo kao slobodnomisleći ljudi trebalo da pomognemo njima i odbranimo njihove domove.\nTrideset i osmi po redu protest završiće se kod hotela “Bristol”, a kretaće se od od Terazija preko Zelenog Venca potom Jug Bogdanovom, Crnogorskom i Karađorđevom.\nSavić: Antić pored ikone krsne slave treba da drži i sliku Veljka Mijailovića!\nTrgovište: Kad pijani načelnik policije vrši smotru vašarskog šatora i druge tužne priče o MUP-u\nVojni sindikat: Ministarstvo odbrane stalno zove i pita treba li nam šta. Sad je sve drugačije\nPosted in POLITIKATagged #HOTEL BRISTOL #MILE DELIĆ #PROTEST #PROTEST 1 OD 5 MILIONA\nInicijativa "Ne davimo Beograd" potvrdila bojkot izbora\nInicijativa “Ne davimo Beograd” potvrdila je da će bojkotovati predstojeće izbore. U saopštenju je navedeno da će ta organizacija u narednom periodu izraditi predlog “Deklaracije o aktivnom bojkotu izbora” koji […]


Ko smi mi\nSektori i djelatnost\nKroz istoriju, SARANTIS GRUPA se razvijala zahvaljujući energiji , kreativnosti i inicijativi naših zaposlenih.\nNaši ljudi rade u visoko kvalitetnom, prijatnom radnom okruženju koje promoviše i priznaje učešće i napore svih zaposlenih. To i jeste naša obaveza, da ponudimo jednake mogućnosti za sve i iskorjenimo diskriminaciju na radnom mestu.\nKonkurentno i poslovne okruženje koje se stalno menja, a u kome naša kompanija posluje, zahtjeva usvajanje dinamiče kulture koja promoviše inovacije i visoke performanse. U tom smislu Grupa ulaže u svoje ljude kroz finansiranje obrazovnih programa i seminara.\nMogućnosti za napredovanjem, vrednosti koje dijelimo i posvećenost naših zaposlenih, zajedno sa dinamičnim rastom kompanije, čine SARANTIS GRUPU fascinantnim radnim okruženjem za muškarce i žene sa vizijom i duhom za produktivan i kreativan rad.\nKodeks ponašanja Sarantis Grupe


Dvanaest ruskih regiona uvelo obaveznu vakcinaciju za starije od 60 - 12.11.2021, Sputnik Srbija\nDvanaest ruskih regiona uvelo obaveznu vakcinaciju za starije od 60\nU drugim regionima vakcinacija je obavezna za neke kategorije stanovnika, uključujući prodavce, državne službenike, zdravstvene radnike i nastavnike.U Irkutskoj oblasti je od 15. oktobra uvedena obavezna vakcinacija za različite kategorije stanovništva, među kojima i građani stariji od 60 godina.Vlasti Sankt Peterburga su u utorak donele odluku o obaveznoj vakcinaciji stanovnika starijih od 60 godina ukazujući da je ova odluka doneta radi zaštite najugroženijih građana, pre svega – starijih osoba i osoba sa hroničnim bolestima.Ranije je obavezna vakcinacija za starije uvedena u Permskom i Stavropoljskom kraju, Republikama Baškortostan i Tatarstan, Irkutskoj, Amurskoj, Belgorodskoj i Kaluškoj oblasti, Hanti-Mansijskom i Neneckom autonomnom okrugu.U gotovo svim ostalim regionima Rusije vakcinacija protiv virusa korona je obavezna za određene kategorije građana. Uslov se uglavnom odnosi na one koji rade sa stanovništvom – policiju, zdravstvene radnike, zaposlene u trgovini i nastavnike. U Kubanju i na Krimu mora da biti vakcinisano najmanje 80 odsto zaposlenih u hotelima, a u nizu regiona moraju da se vakcinišu i zaposleni u medijima.Međutim, u pojedinim regionima kao što su Čeljabinska oblast i Ingušetija vakcinacija se samo preporučuje, dok stariji od 60 godina moraju da budu u samoizolaciji.U Rusiji je od početka pandemije registrovano 8.952.472 zaraženih virusom korona, od kojih je ozdravilo 7.687.317, dok je 251.691 osoba preminula. Kako navode lokalne vlasti, u mnogim regionima najčešće obolevaju penzioneri.\nrusija, vakcinacija, pandemija, virus korona, kovid 19\n08:27 12.11.2021 (Osveženo: 09:21 12.11.2021)\n© Sputnik / Pavel Bednяkov / Uđi u foto-galerijuVakcinacija protiv kovida u Moskvi\nDvanaest ruskih regiona: Sankt Peterburg, Krasnodarski, Stavropoljski i Permski kraj, Republike Baškortostan i Tatarstan, Irkutska, Belgorodska, Amurska i Kaluška oblast, Hanti-Mansijski i Nenecki autonomni okrug – uvelo je obaveznu vakcinaciju za sve stanovnike starije od 60 godina.\nU drugim regionima vakcinacija je obavezna za neke kategorije stanovnika, uključujući prodavce, državne službenike, zdravstvene radnike i nastavnike.\nU Irkutskoj oblasti je od 15. oktobra uvedena obavezna vakcinacija za različite kategorije stanovništva, među kojima i građani stariji od 60 godina.\nVlasti Sankt Peterburga su u utorak donele odluku o obaveznoj vakcinaciji stanovnika starijih od 60 godina ukazujući da je ova odluka doneta radi zaštite najugroženijih građana, pre svega – starijih osoba i osoba sa hroničnim bolestima.\nRanije je obavezna vakcinacija za starije uvedena u Permskom i Stavropoljskom kraju, Republikama Baškortostan i Tatarstan, Irkutskoj, Amurskoj, Belgorodskoj i Kaluškoj oblasti, Hanti-Mansijskom i Neneckom autonomnom okrugu.\nU gotovo svim ostalim regionima Rusije vakcinacija protiv virusa korona je obavezna za određene kategorije građana. Uslov se uglavnom odnosi na one koji rade sa stanovništvom – policiju, zdravstvene radnike, zaposlene u trgovini i nastavnike. U Kubanju i na Krimu mora da biti vakcinisano najmanje 80 odsto zaposlenih u hotelima, a u nizu regiona moraju da se vakcinišu i zaposleni u medijima.\nMeđutim, u pojedinim regionima kao što su Čeljabinska oblast i Ingušetija vakcinacija se samo preporučuje, dok stariji od 60 godina moraju da budu u samoizolaciji.\nU Rusiji je od početka pandemije registrovano 8.952.472 zaraženih virusom korona, od kojih je ozdravilo 7.687.317, dok je 251.691 osoba preminula. Kako navode lokalne vlasti, u mnogim regionima najčešće obolevaju penzioneri.


Ministar Nedimović i sekretar Božić u poseti poljoprivrednicima (Video) | Sremska Televizija\nMinistar poljoprivrede, šumarstva i vodoprivrede Branislav Nedimović posetio je poljoprivredna gazdinstva u Sremu i tom prilikom najavio da danas počinje isplata premija za mleko. Njemu su se u obilasku gazdinstava pridružili predsednici opština Inđija i Ruma, Vladimir Gak i Slađan Mančić, kao i pokrajinski sekretar za poljoprivredu, vodoprivredu i šumarstvo Čedomir Božić.\nPosetu Sremu ministar Nedimović i sekretar Božić započeli su iz Novog Slankamena, gde su posetili gazdinstvo porodice Aleksić. Aleksići se bave ratarstvo i stočarstvom, više od 4 decenije.\nU razgovoru sa poljoprivrednicima iz tog kraja čulo se i da lokalna samouprava, kako je rečeno, podržava razvoj poljoprivrede kroz konkretne mere.\nPosle inđijske opštine, ministar i sekretar za poljoprivredu posetili su rumsko selo Žarkovac, gde su boravili u gazdinstvu Branislava Radeke.\nIz Opštine Ruma poručuju da su izdvajanja za ovu delatnost na zadovoljavajućem nivou. Iz lokalnog budžeta se izdavaju značajna sredstva za razvoj poljoprivrede u lokalu, a neki od poslova se realizuju u sardnji sa ministarstvom i sekretarijatom.\nJedan od problema koji muči poljoprivrednike u Sremu, ali i čitavoj pokrajini je uređenje atarskih puteva, kao i čišćenje kanalske mreže za šta je nadležan i pokrajinski sekretarijat za poljoprivredu.\nTokom posete ministar je, govorio o aktulnoj problematici u srpskom agraru, a između ostalog rekao je i da je danas počela isplata premije za mleko. Podsećamo, nedavno je Vlada Republike Srbije donela Odluku da se premija poveća sa 7 na 10 dinara po litru. A takođe je govorio i o drugim merama podrške stočarima.\nNedimović je poručio poljoprivrednicima da koriste subvencije ministarstva kadgod su u prilici za to i dodao da preko IPARD programa mogu značajno da unaprede poljoprivrednu proizvodnju.


Bukurešt: Jedni traže ostavku premijera, drugi predsednika\nI. Đ. 6. februara 2017. 20:30\nU Bukureštu se večeras održavaju dva protestna skupa – na jednom se traži ostavka predsednka a na drugom premijera.\nBroj okupljenih na mitingu, ispred sedišta vlade i kontramitingu ispred sedišta predsednika, znatno je manji nego prethodnih večeri kada je na ulicama rumunske prestonice zbog sporne uredbe o korupciji bilo i do 250.000 demonstranata, konstatuje Rojters.\nIspred zgrade rumunske vlade u centru Bukurešta nalazi se oko 12.000 ljudi koji traže ostavku premijera Sorina Grindeanua i raspisivanje prevremenih izbora.\n„Vlada nam je savršeno pokazala šta može da uradi u prvih 30 dana. Zaključak: mora da ode“, rekao je jedan demonstrant (30) zaposlen u bankarskom sektoru, navodi Rojters.\nDragnea je ranije danas izjavio da Vlada Rumunije nema razloga da podnese ostavku, jer je legitimno izabrana.\nPrinudno sletanje američkog „crnog jastreba“ na trg u Bukureštu…\nŠok na dodeli nagrada: Naga glumica u krvavom kostimu – u znak…\nIstovremeno, ispred kancelarije predsednika Klausa Johanisa održava se kontramiting na kojem učestvuje oko 4.000 ljudi koji ga optužuju za podstrekivanje jednonedeljnih antivladinih protesta.\nJohanis je bivši lider opozicije desnog centra koji je podržao demonstrante protiv sporne uredbe koja je pretila da dekriminalizuje korupciju i pozvao na raspisivanje referenduma o antikorupcijskim reformama.\nIČ povukao nalog za hapšenje supruge Lorana Gbagboa


Mari: Razočaran sam ...\nRTS\t23.01.2017 10:00\nPrvi reket sveta Endi Mari nije krio razočarenje nakon šokantnog poraza u osmini finala Otvorenog prvenstva Australije u Melburnu. Nemački teniser Miša Zverev izjavio je da je odigrao najbolji meč u životu.\nZverev, 50. teniser sveta, plasirao se u četvrtfinale prvog grend slem turnira u sezoni, pošto je pobedio Marija posle četiri seta, 7:5, 5:7, 6:2, 6:4.\nPosle eliminacije branioca titule Novaka Đokovića, koji je izgubio od 117. tenisera sveta Uzbekistanca Denisa Istomina, a zatim i Endija Marija, prvi put od 2002. godine u četvrtfinalu Australijan opena neće igrati prva dva nosioca. Takođe, to je prvi put od Rolan Garosa 2004. godine da prva dva nosioca neće igrati u četvrtfinalu jednog grend slem turnira.\n"Da li sam propustio priliku? Ne znam. Svake godina je nova šansa. Takođe, imao sam Rodžera u mom žrebu i još trojicu iz prvih 10, nema garancija. Čak i da sam pobedio danas, nije sigurno da bih prošao dalje posle toga. Razočaran sam, ali ne mislim da sam sada imao veću šansu u odnosu na prethodne godine", rekao je prvi igrač sveta Mari.


VIŠKOVIĆ I ĐOKIĆ S KINEZIMA: Zainteresovani za gradnju tri HE na istoku RS, ali i aerodoma u Trebinju - Opcija\nVIŠKOVIĆ I ĐOKIĆ S KINEZIMA: Zainteresovani za gradnju tri HE na istoku RS, ali i aerodoma u Trebinju\n19-07-2019 Biznis, Pocetna, Privreda\nPredsjednik Vlade Republike Srpske Radovan Višković razgovarao je danas sa predstavnicima Kineske nacionalne aero-tehnološke korporacije za međunarodni inženjering /AVIK/ o mogućnosti saradnje u oblastima energetike, turizma, saobraćaja i industrije.\nIzražen je zajednički interes za realizaciju projekata izgradnje hidroelektrana “Buk Bijela”, “Foča” i “Paunci”, kao i izgradnje tri hidroelektrane na rijekama Bistrici i Janjini, pritokama rijeke Drine, saopšteno je iz Biroa Vlade Srpske za odnose s javnošću.\nVlada Republike Srpske će, kako se navodi, nastaviti sa razgovorima i sa drugim partnerima o mogućnostima realizacije projekata u energetici i drugim oblastima s ciljem unapređenja privrednog ambijenta i standarda života u Republici Srpskoj.\nSastanku je prisustvovao i ministar energetike i rudarstva Republike Srpske Petar Đokić.\nObišli lokalitet u Hercegovini\n“Zainteresovani su da analiziraju sve podatke kako bi možda postali naš partner i da zajedno realizujemo tu investiciju. Svjesni smo da postoje i drugi koji bi željeli graditi aerodrom u Trebinju, ali je ova kineska kompanija veoma specijalizovana za izgradnju aerodroma, jer proizvode i civilne i vojne avione”, ustvrdio je Đokić.


A sad adio: Glavna železnička stanica Beograd 1. jula odlazi u istoriju - Novosti - Turistički svet\nA sad adio: Glavna železnička stanica Beograd 1. jula odlazi u istoriju\nŽeleznički saobraćaj u Glavnoj železničkoj stanici Beograd od 1. jula biće potpuno obustavljen, kao i na pruzi Beograd Glavna stanica-Pančevo, saopštila je kompanija "Infrastruktura železnice Srbije".\nKako se navodi, to znači da se od 1. jula ukida železničko službeno mesto Beograd Glavna stanica i u potpunosti obustavlja železnički saobraćaj na području Savskog amfiteatra.\nU skladu sa tim, železničke kompanije "Srbija Voz" i "Infrastruktura" uvešće novu organizaciju putničkog železničkog saobraćaja u beogradskom čvoru.\nPrema toj organizaciji, međunarodni vozovi za prevoz putnika, koji su planirani da saobraćaju između Beograda i Bara, od subote će polaziti iz železničke stanice Topčider ka Crnoj Gori i iz Bara dolaziti u železničku stanicu Topčider.\nMeđunarodni voz na relaciji Subotica – Bar – Subotica, koji kreće od 19. juna, saobraćaće iz železničke stanice Subotica u 16.45 sati preko Beograd Centra (Prokop) i obratno.\nOsim vozova između Srbije i Crne Gore, od 1. jula svi međunarodni vozovi saobraćaće do železničke stanice Beograd Centar, koja će biti i polazna stanica tih vozova u suprotnom smeru.\nReč je o dva voza iz Budimpešte, kao i po jednom vozu iz Beča, Ljubljane, Ciriha, Soluna i Sofije do Beograda i iz glavnog grada Srbije za Mađarsku, Austriju, Sloveniju, Švajcarsku, Grčku i Bugarsku.\nZa vozove u unutrašnjem putničkom železničkom saobraćaju, koji su do sada saobraćali preko Glavne železničke stanice Beograd, od 1. jula 2018. godine polazna i dolazna stanica biće Beograd Centar (Prokop), piše u saopštenju.


OSNOVNIM SUDOVIMA U BEOGRADU PREDSTAVLJEN PRAVOSUDNO-INFORMACIONI SISTEM: Platforma služi za elektronsku razmenu podataka između državnih organa, što će ubrzati postupke\nPredstavnici Odseka za e-pravosuđe Ministarstva pravde predstavili su u Prvom, Drugom i Trećem osnovnom sudu u Beogradu Pravosudno-informacioni sistem – platformu za elektronsku razmenu podataka između državnih organa, koja za cilj ima ubrzavanje postupaka i rešavanje velikog broja predmeta u sudovima.\nPredsednicima sudova, predsednicima odeljenja, sudijama i šefovima pisarnica je ukazano na značaj korišćenja Pravosudno-informacionog sistema kao alata za bržu, sigurniju i bolju komunikaciju pravosudnih organa, koji vode razne evidencije, poput prekršajne evidencije i registra lica lišenih slobode, sa Ministarstvom unutrašnjih poslova, Centralnim registrom obaveznog socijalnog osiguranja, Agencijom za privredne registre.\nOčekuje se da će za nekoliko dana pravosudnim organima biti dostupni i podaci iz evidencija u nadležnosti Ministarstva za državnu upravu i lokalnu samoupravu, a to su podaci iz matičnih knjiga rođenih, umrlih i venčanih.\nŠef Odseka za e-pravosuđe Mario Maletić ukazao je da trenutni uvid u potrebne podatke putem Pravosudno-informacionog sistema, poput prebivališta građana, ima veliki značaj za ubrzavanje sudskih postupaka, kroz efikasnije dostavljanje, ali i smanjenje rada pisarnice.\nMinistarstvo pravde i predsednici sudova dogovorili su aktivnu buduću saradnju u prepoznavanju i određivanju setova podataka čije bi izlaganje na Pravosudno-informacionom sistemu i omogućavanje trenutnog uvida značajno ubrzalo sudske i pravosudne postupke.\nIzvor: Vebsajt Ministarstvo pravde, 12.02.2018.


Datum kreiranja: sreda, 07 novembar 2018\nKupovina glasova i zloupotrebe javnih sredstava su krivična dela i kada su u vezi sa izborima za nacionalne savete nacionalnih manjina. Ono što je zajedinčko za ova krivična dela i slične događaje koji se odnose na izbore za državne i lokalne organe jeste faktička nekažnjivost.\nNajočigledniji primer podmićivanja birača, koje je pri tom vršeno javnim sredstvima, se izgleda dogodio u Novoj Crnji. Prema navodima iz medija u ovoj opštini su pojedini Romi od predstavnika lokalne samouprave dobijali bonove za socijalno ugrožene u vrednosti od 3000 da bi glasali za jednu listu. Krivičnu prijavu je podneo jedan od učesnika tih izbora sa protivničke liste, koji je inače, sličan slučaj prijavio i nakon izbora 2016, kada je, kako kaže, prijavio i predsednika opštine Nova Crnja Peru Milankova i sebe, jer je "lično kupovao glasove za predsednika opštine Nova Crnja". "Tada je predsednik opštine zamolio mene kako bi on pomogao Romima, ali na taj način što moram da mu pomognem da on bude predsednik. Kupio sam za njega 131 glas za šta mi je on, to jest njegova ćerka dala 200 hiljada dinara i 700 evra", ispričao je za N1 Anton Jovanović. Nije poznat ishod tog postupka, a osumnjičeni predsednik opštine je i dalje na tom mestu.\nS druge strane, kada je reč o kupovini glasova na lokalnim izborima, jedini znani slučaj vođenja krivičnog postupka neslavno je okončan - zastarevanjem. To je omogućilo da se osumnjičeni akter za ova krivična dela iz 2012. u javnosti čak predstavi kao žrtva progona.\nPodsećamo da kada je reč o izborima za državne i lokalne organe vlasti, postoji moguća odgovornost i za dostavljanje lažnih podataka o finansiranju kampanje. Međutim, i tu je krivična odgovornost u stvarnosti nikakva ili toliko mala da se ne vode posebne statistike. S druge strane, kada je reč o izborima za manjinske nacionalne savete ne postoji čak ni dužnost vođenja evidencija o izvorima finansiranja i strukturi troškova kampanje, a kamoli dužnost da se sačine, provere i objave izveštaji. U stvarnosti, vode se ozbiljne kampanje, a učesnici su u mnogim slučajevima isti kao kod "običnih" izbora - političke partije.


Vučević sa ambasadorom Kraljevine Holandije – Srbija NASA Zemlja\nVučević sa ambasadorom Kraljevine Holandije\nby admin July 28, 2021, 10:17 am 1.7k Views\n“Novi Sad je svetao primer evropskih vrednosti kao grad istinskog multikulturalizma koji neguje različitost, a to što je izabran za Omladinsku prestonicu Evrope i Evropsku prestonicu kulture samo govori u prilog toj neoborivoj činjenici”, rekao je Vučević.\nSagovornici su se složili da projekat Evropska prestonica kulkture doprinosi opštem razvoju nosioca te titule, ali i regiona, podstičući saradnju i zajedničke aktivnosti mnogih gradova i sredina koje se tako čvršće povezuju. Stabilna politička situacija, nastavak reformi i snažna ekonomija, ocenjeni su kao osnovni uslovi za napredak, a evropski put kao najbolji način da Srbija maksimalno iskoristi brojne potencijale, te da životni standard građana bude na mnogo višem nivou.\nVučević je istakao da Novi Sad kao lokalna samouprava nastoji da pruži što veći doprinos pozitivnim promenama koje sprovodi Vlada Srbije. Kreiranje industrijskih zona i povoljnog poslovnog okruženja, kao i otvaranje novih radnih mesta, prioritet su lokalne administracije, naglasio je Vučević, a cilj i Novog Sada i Republike Srbije jeste da motivišu mlade da ostanu u svojoj zemlji, koja će jedino na taj način biti mnogo jača na svim poljima.